BIDEN TEAM PAWL AN BUAITUK CANG, TRUMP NIH BIDEN ZONG – The Chinlung Post\nUS RALKAP ZUNGPI PENTAGON NIH BIDEN TEAM PAWL BACKROUND CHECK AN TUAH DUH HNA LOH. ( Trump & Biden buaibainak). US Election cu tuchunni tiang buaibainak in a khat i, Democratic Joe Biden lei nih teinak kan hmuh cang an ti nain, President Trump nih cun Vote dik lo ruangah asi tiah kianh a timh loh.\nTu December 5, 6 ah hin States kip nih Election Certification cu GSA ah report an pek dih a hau i, Ni 14 December,2020 ah Electoral College nih President ding Votes pekin an thim cang lai. Trump nih cun,EC Votes ka sungh ahcun Biden hi President ah ka kianh lai tiah a chim cang. US President sinak dingah zulhding phunglam (Procedure)an nei mi ah cun, General Services Administration(GSA) nih 23 November,2020 ah Presidential transition a onh hnu in,\nPresident nih a thimmi Ministers, Security Staffers le Whitehouse Staffs ding Mi- 2000 pawl cu backround Security Checkup tuah ta dih an hau i, a onh mi lawng lawngnih White house chungah lutkhawh in rian an tuan khoh lai. President elected an timi Biden nih Ministers 6 le Security Staffers 18 Transition Team pawl cu Trump tangi US Defense Intelligence,\nNational Intelligence Agencies Pawl nih backround zoh/ checknak an tuah duh rih loh caah an buai tuk cang.Trump nih Biden zong Whitehouse chung ah luhter a sianh fawn loh. Tuhlanah cun, First Lady’s “Tea Party” zong 1 December poh ah an hmang tawn nain, tu Kum cu atu tiangin an hmang rih loh. Ni.9 November, 2020 ah khan President Trump nih Defense Secretary Mark Esper le bawizik-3 a phuah hnu ah khan, amah mizumh America Indian Kash Patel le American Jewish Mr.Ezra- Cohen Watnick cu Acting Secretary le Under Secretary of Defense for Intelligence & Security ah a chiah hna.\nHi hna pahnih nih hin John Ratcliffe, Director of National Intelligence le Sue Gough, Director of Defense Intelligence tangi backround Security Check Boards cu an thlaih dih. Biden Teams pawl cu zarhhnih leng Checking an tuah duh hna loh. Joe Biden Transition Team hna hi, spokesman Ned Price le Ex-Director of Defense Intelligence Agency, Vince Stewart nih an hruai hna na’in, Trump Teams lei pawl nih an tuah duh rih hna loh ti’ah Biden Spokesman Ned Price nih a chim/ a au khuang len cang.\nBiden nih cun Trump chiahmi John Ratcliffe, Director of NIA hi thlak i, amah thimmi Avril Haines chiah dingin General Services Adm. ah heh ti’ah a hal len hna. Pentagon i DIA le NIA nih Biden Transition Team pawl backround checkup an tuah dih hnu i, an ong hnu lawng lawngah Officials in Cozah rian an thlaih kho fang te hna lai.Cuca’ah, Trump nih Biden hi President ah a pawm hnu in, Order a pek hnu lawngah Biden lei nih Cozah an siam khawh te lai. Election kongah biatak te’in buaibai dawh dang an si rih. Van hngak rih hna usih. Credit: MC Biklian


Senator Dean Smith: September ah Malaysia Chinmi sin ka ra tthan lai | THE CHIN EXPRESS\nKuala Lumpur [March 1, 2019] – Chin ralzaam hlawtnak policy cu UNHCR nih a zoh tthan lio a si, bia a khiah cangka in Malaysia Chin hruaitu sinah thawng a thanhte hna lai, tiah Australia Hlutdaw in Senator Dean Smith nih a chim.\nTuni 5:30pm in 6:45pm tiang Senthang Biakinn ah Senator Dean Smith, CHRO, Chin ralzaam bu hruaitu pawl le Malaysia Chin mipi tonnak an tuah lio ah acunglei bantukin a chim hi si. Chinmi 300 hrawng an chuak kho.\nSenator Dean Smith: Tuni ah UNHCR Malaysia lutlai thar Thomas Albrecht le Australia Tanzung caankarlak lutlai kan ton hna. Zingka ah UNHCR kan ton, suimilaam 1 le cheu chung bak bia kan ruah.\nZaanlei ah Australia Tanzung kan ton, suimilaam 1 le cheu bak bia kan ruah ve hna. Vantthat ah, atu lio UNHCR Malaysia lutlai hi UNHCR Australia lutlai hlun a si. Chin ralzaam cungah zawnruahnak a ngei ngai ko tiah ka zumh.\nChin ralzaam hlawtnak policy cu an zoh tthan cuahmah lio a si ko. UNHCR Malaysia Lutlai Thomas Albrecht nih nan hruaitu pawl bia 2 a kamh hna;\n(1) Chin ralzaam hlawtnak policy kan zoh tthanmi phichuak le hmailei caah khuakhanmi cu a rauh hlan ah Chin hruaitu pawl sinah thawng ka thanh hna lai, cun\n(2) Chin ralzaam hna nih ni fatin an tonmi harsatnak hna hi kan i fian deuhnak hnga Chin hruaitu pawl meeting ka sawm hna lai, a ti.\nChin ralzaam hna nan sining hi ttha tein a hngalh khawhnak dingah, Thomas Albrecht cu tu zaanlei hi keimah nih zaanriah ei ka sawm i mah tikah tampi kan chimh chih rih lai.\nMalaysia ah tlaih le thongthlak a tongmi Chin ralzaam pawl hna zong hi a si khawh chungin bawm hna tiah UNHCR lutlai cu kan hal. ‘Chinmi tlaih a tongmi an zor ngai cang, nain ka si khawh chungin zorter chinchin kaa zuam rih lai’ tiah a kan leh.\nAustralia nih 202 visa in Chin ralzaam tam deuh a laknak hnga zong, Australia um Chinmi he i bawm in biatak tein kan i zuam lai, nain nan dihlak cun Australia nan ra kho lai lo.\nAtu lio Australia cozah lutlai Prime Minister Scott Morrison hi hmasa ah Lahwahkah Vuanci a rak si bal. 2018 December thla ahkhan CHRO le Australia um Chin nan hruaitu pawl he kan khualipi Canberra ah Pu Morrison le atu lio Lahwahkah Vuanci cu kan rak ton bal cang hna. Pu Morrison cu Chinmi an thangtthat ngai ko hna.\nAustralia phan Chinmi hna an hlawh a tlinnak kong report cauk kan pek hna. Cun, Chin ralzaam tam deuh in kan lakpiak ko sawh uh, tiah kan nawl hna.\nAustralia Chinmi hna hi an tthawn ngaingai a hau, anmah an tthawn lawngah Malaysia Chinmi, Myanmar Chinmi le vawlei cung Chinmi hna nan konglam hi Australia cozah sinah hmual ngei deuh in an chimrel khawh lai.\nSeptember thla ah Malaysia ka ra tthan lai i UNHCR nih Chin ralzaam hlawtnak policy a zoh tthanmi cu zei dah a lawh ti ka rak hlat lai.\nMay thla khi Australia cozah thimnak a um nain kei hi cu Hlutdaw MP/Senator ka si bang kum 6 tat-ttan sikaw, i cuh tthan ka hau lo. 2022 tik lawngah kaa cuh tthan te lai. Cucaah, nan thinphang duh hlah u, September thla cu ka ra kho rih ko lai [nih pah in].\nTheihternak: Australia Hlutdaw in Senator Dean Smith a sawmtu le umkalnak caah a herhmi tangka vialte a khaangtu Pu Reny Ceu Lian Mang le Pastor Ca Lian Thang nih Malaysia Chinmi sinah bia an cahmi March 2 chun ah rel khawh a si te lai.\nThe Chin Express nawl loin copy hlah


Model Sara Croce: A Biachim Ka Cohlan Piak Duhlo Caah C.Ronaldo Nih A Ka Block – Chin 11 News\nModel Sara Croce: A Biachim Ka Cohlan Piak Duhlo Caah C.Ronaldo Nih A Ka Block\nModel Sara Croce biachim mi ruang ah Italy thawngzamh cu an lar kho taktak cang, nizan ah Italy ramchung model mingthang ngai pakhat a si mi Model Sara Croce nih C. Ronaldo he an karlak thil umtu ning fiang tein a chim mi ruang ah Italy ram mipi pawl zong khuaruah har ngai in an um ko hna. Model Sara Croce nih a chim ning ah cun ka phone number hi mi pakhat nih keimah theih loin C. Ronaldo a rak pek i si theu lai, C. Ronaldo nih ka phone number a ngeih bak in WhatsApp ah message hi ngol loin a rak ka kuat lengmang.\nRonaldo nih message a ka kuat mi ah cun Khrihfa a si nak kong zong tampi a rak langhter chih lengmang i hmunkhat ah lengchuah le tlonlen tti ding in a ka sawm tiah Model Sara nih cun a chim. Cun mipi nih an theih lo nak ding le mualpho in kan um nak hnga lo ding ah vengtu a chiah hna lai kong a chim mi hna hi cu zumh hmanh ka zum kho lo, a biachim ning le lengchuah chawhvah a ka sawm ning hi a bia ning tein chim than ding hmanh ah ka ning a zak cang tiah zong Model Sara nih cun a chim hi a si.\nHi kong he pehtlai in Model Sara nih C. Ronaldo sinah leh nak bia a chim mi cu “bawlung chuih thiam le minthang pawl hi ka tlangval si ding ah cun ka duh mi hna an si lo. Zeiruang ah ti a si ah cun lih chim an hmang, velhle in nungak komh an hman hna caah bawlung chuih thiam he pehtlaih nak ngeih ka duh lo tiah ka leh i cu ruang ah cun C. Ronaldo nih Instagram ah a ka block nak zong hi a si tiah a chim.\nHi kong he pehtlai in Italy mipi an khuaruah a har khun nak cu C.Ronaldo le a nupi Georgina Rodriguez cu chungkhar pakhat ah fa 4 ngei in khuasa lio mi an si ko caah zeitindah Model Sara nih a chim mi hi a si khawh hnga tiah khuaruah har ngai in an um ko hna.


Pathian Pennak Cu Zeidah A Si? - Jehovah Tehte Hna Zung Web Site\nPathian Pennak he aa tlaiin Baibal nih zeidah a kan chimh?\nPathian Pennak nih zeidah a tuah lai?\nPennak nih Pathian duhnak kha zeitik ah dah vawlei cungah a tlinter lai?\nVawlei cung pumpi i minung nuai tampi nih Bawipa Thlacamnak kha ṭha tein an hngalh. Cucu Jesuh theng cawnpiakmi a min a thangmi zohchunh awk thlacamnak a si. Cu thlacamnak cu sullam a ngei tukmi a si, hmasa bik thlacamnak pathum kong ṭha tein ruah ahcun Baibal cawnpiakmi taktak kong tamdeuh in hngalh awkah bawmtu a si lai.\n2 Jesuh nih a bia a ngaimi hna kha zohchunh awk thlacamnak a thawknak kha hitin a cawnpiak hna: “Hi bantuk hin thla cu nan cam awk a si: ‘Vancung khua i a um kan Pa, Na min thiang cu upat si ko seh, na Pennak cu rung tlung ko seh; Vancung khua ah na duhnak an tuah bangin vawlei cungah hin tuah si ve ko seh.’ ” (Matthai 6:9-13) Cu thlacamnak pathum a sullam cu zeidah an si?\n3 Pathian min Jehovah kong kha tampi kan rak cawn cang. Pathian nih minung caah zeidah a rak tuah i zeidah a tuah rih lai timi Pathian duhnak kong zong tlawmpal kan rak cawn cang. Asinain, Jesuh nih “na Pennak cu rung tlung ko seh” tiah thlacam ding a chim tikah zeidah a chim duhmi a si? Pathian Pennak cu zeidah a si? Cu nih Pathian min kha zeitindah upatnak a pek lai asilole a thianter lai? Pennak tlunnak le Pathian duhnak tuahnak cu zeitindah aa pehtlaih?\nPATHIAN PENNAK TIMI CU\n4 Pathian Pennak timi cu Jehovah Pathian nih a thimmi Siangpahrang in dirhmi cozah a si. Pathian Pennak ah Siangpahrang cu ahodah a si? Jesuh Khrih a si. Siangpahrang Jesuh cu minung uktu vialte nakin a ngan deuh caah “Bawi vialte Bawipa le siangpahrang vialte Siangpahrang” ti a si. (Biathlam 17:14) Jesuh cu zei bantuk uktu minung, a ṭhawng bikmi uktu hna nak hmanh in a let tampi in a ṭhawng deuh.\n5 Pathian Pennak nih khuazei in dah a uk lai? Jesuh tah khoika ah dah a um? Tung cung i an thah hnuah a rak thoṭhan ti kha na theih ko lai. A thawh ṭhan hnu tlawmpal ah van ah a rak kai. (Lamkaltu 2:33) Cucaah, Pathian Pennak cu vancung ah a um. Cu ruangah mah pennak kha “vancung pennak” tiah Baibal nih a ti. (2 Timote 4:18) Pathian Pennak cu vancung ah a um ko nain, hi vawlei hi a uk lai.—Biathlam 11:15.\n6 Zeinihdah Jesuh hi aa thleidang tukmi Siangpahrang a siter? Cutin a sitertu pakhat cu zeitik hmanh ah a thih lai lomi hi a si. Baibal nih Jesuh kha hi vawlei minung siangpahrang pawl he a tahchunh i “hrawh khawh lomi nunnak” a ngeimi tiah a ti. (Hebru 7:16) A sullam cu Jesuh tuahmi thil ṭha vialte hi an hmun zungzal lai tinak a si. Cupinah thil lianngan le thil ṭha kha a tuah hna lai.\n7 Baibal nih Jesuh kong a rak chimchungmi hi bia hi ruat tuah hmanh: “A mi kha a uk khawh hna nakhnga BAWIPA duhnak kha zeidah a si ti a hngalh lai i BAWIPA cu a ṭih lai. Cun BAWIPA rian ṭuan kha aa lawmhnak a si lai. Lenglang men le mi chim chin bia men in bia a khiak lai lo; sifak mi kha an bia ṭhate in a ceihpiak hna lai i nauta pawl kha a ṭanh hna lai.” (Isaiah 11:2-4) Mah bia nih khan Jesuh cu miding a si i vawlei mi hna cungah zaangfahnak a ngei ti a langhter. Cu bantuk uktu ngeih cu na duh a si lo maw?\n8 Pathian Pennak kong biatak a dang pakhat cu Jesuh lawng nih a uk lai lo, uktu ṭuan hawi a ngei lai ti hi a si. Tahchunhnak ah, lamkaltu Paul nih Timote kha “kan in khawh peng ahcun, a uk zong amah he kan uk ṭi lai” tiah a ti. (2 Timote 2:12) A si, Pathian thimmi Paul, Timote le a dang zumhawktlakmi hna cu vancung Pennak ah Jesuh he uktu an ṭuanṭi lai. Cu tinvo sung cu pa zeizat nih dah an hmuh lai?\n9 Hi cauk i Ṭhen 7 nak ah langhter a rak si bangin, lamkaltu Johan nih langhnak pakhat ah hitin a rak hmuh: “Zion Tlang i tufa a dir ko kha ka hmuh; a sinah cun mi thong zakhat le thong sawm li le thong li an um i cu hna cu an cal i amah min le a Pa min khenhmi kha an si.” 144,000 cu ahote dah an si? Amah Johan theng nih hitin a kan chimh: “Tufa kha a kalnak kip ah an zulh. A taang rihmi minung hna lakin tlanhmi an si i Pathian sin le Tufa sinah pekchanh hmasa bikmi an si.” (Biathlam 14:1, 4) A si, annih cu vancungah Jesuh Khrih he uktu ṭuan dingin thimmi zumhawktlak zultu pawl an si. An thih in vancung nunnak i an thawhṭhan hnuah Jesuh he “vawlei cu an uk lai.” (Biathlam 5:10) 144,000 a tlin nakhnga caah Pathian nih lamkaltu chan in khan zumhawktlak Khrihfa hna kha a rak thim hna.\n10 Minung uktu dingah Jesuh le 144,000 timh an simi hi dawtnak taktak a si. Zeicahtiah Jesuh nih minung pakhat sining le harnak tonmi kha a hngalh. Paul nih Jesuh cu “kan santlaihlonak ah kan cung i zaangfahnak a ngei kho lomi tlangbawi a si lo. Kan tlangbawi ngan hi kanmah bantukte in tukforhnak a ing vemi a si, sihmanhsehlaw sualnak bel zeihmanh a tuah lomi a si” tiah a ti. (Hebru 4:15; 5:8) Amah he uktu a ṭuan hnga dingmi hna zong minung pakhat in harnak an rak ing ve. Mah lengah, tlinlonak le a dang zawtnak phunphun zong an rak tuar. Cucaah minung tonmi harnak hi an hngalhthiam lai ti cu a fiang ko!\n11 Jesuh nih a zultu pawl kha Pathian Pennak rung tlung ko seh tiah thlacam awk a rak chimh hna lioah, “vancung khua ah na duhnak an tuah bangin vawlei cungah hin tuah si ve ko seh” ti zong in thlacam ding a rak fial hna. Pathian cu vancung ah a um i, zumhawktlakmi vancungmi nih a duhnak kha an tuah zungzal. Asinain, Ṭhen 3 nak ah a ṭhalomi vancungmi pakhat nih Pathian duhnak tuah kha a ngol i Adam le Evi kha misual a rak siter hna ti kong kan rak cawn. Satan Khuachia tiah kan theihmi cu miṭhalopa vancungmi kong Baibal chimmi kha Ṭhen 10 nak ah tamdeuh in kan cawn te lai. Satan le Satan zulh awk aa thimmi khuachia tiah timi thlarau hna kha van ah umnak caan tlawmpal pek an si. Cucaah van ah a ummi kip nih Pathian duhnak an tuah lo. Cucu Pathian Pennak uknak aa thawk tikah a rak i thleng. Siangpahrang a ṭuan kami Jesuh Khrih nih Satan kha a rak doh.—Biathlam 12:7-9.\n12 A tanglei i profet bia nih zeidah a rak cang ti kha a langhter: “Atu cu Pathian khamhnak a phan cang! Atu cu Pathian nih a ṭhawnnak kha siangpahrang bantukin a langhter cang. Atu cu Messiah nih khan a nawlngeihnak kha a langhter cang. Kannih kan unau hna sual a puhtu, Pathian hmai ah dir riangmang in chunzan in sual a puh zungzaltu hna kha, vancung in lengah hlonh a si cang.” (Biathlam 12:10) Mah Baibal cang ah a biapi tukmi thil pahnih langhter a si kha na hmu maw? Pakhatnak ah, Jesuh Khrih ukmi Pathian Pennak cu aa thawk cang. Pahnihnak ah, Satan cu van in vawlei ah an thlak cang.\n13 Cu thil phun hnih ruangah zei thil dah a chuak? Van ah zeidah a cang ti kha hitin kan rel: “Nannih van hna le khika i a ummi vialte hna, i lawm tuah u.” (Biathlam 12:12) A si, vancung ah Satan le a khuachia pawl an um ti lo, Jehovah Pathian cungah zumhawktlakmi lawngte an um cang caah zumhtlakmi vancungmi hna cu an i nuam. Van ahcun daihnak le remnak tlamtling in a um cang. Pathian duhnak cu van ah tuah a si cang.\n14 Vawlei tah zeitindah a um? Baibal nih hitin a ti: “Sihmanhsehlaw vawlei le rili caah cun ṭihnung a va si hringhran dah! Zeicahtiah Khuachia cu nan sinah a rung ṭum cang i cu pin ah caan tawite lawnglawng ka ngei ti kha a hngalh fawn caah a thin a linh in a lin ko.” (Biathlam 12:12) Satan cu van in thlak a si ca le a caan tawite lawng a taan caah a thin a hung. A thin a hun ruangah vawlei ah lungretheihnak asiloah thil “ṭihnung” kha a chuahter. Cu kong cu a hun changtu ṭhen ah tamdeuh in kan cawn lai. Mah kong kha lung chungah chia in biahalnak kha hitin kan tuah khawh, Pennak nih vawlei cungah Pathian duhnak kha zeitindah a tuah khawh lai?\n15 Hi vawlei ca i Pathian duhnak kha ruat ṭhan hmanh. Mah kong kha Ṭhen 3 nak ah na rak cawn cang. Hi vawlei ca i Pathian duhnak cu minung hi thih loin miding lawngin a khatmi paradis i canter ding a si kha Eden dum ah a rak chim. Satan nih Adam le Evi kha misual ah a canter hna i mah nih khan Pathian duhnak kha vawlei ah a tlinter lo nain Pathian tinhmi cu aa thleng lo. Jehovah nih “a dingmi cu ram chung [“vawlei,” NW ] ah himte in an um lai i ram cu zungzal in anmah ta a si lai” timi tinhmi kha a ngei peng rih. (Salm 37:29) Mah kha Pathian Pennak nih a tlinter lai. Zeitin in dah?\nVan in Satan le a khuachia pawl thlak an simi nih vawlei ah harnak a tlunter. Cu harnak cu a rauhhlan ah a dong cang lai\n16 Daniel 2:44 i hmuhmi chimchungbia hi ruat tuah hmanh. Hitin kan rel: “Cu siangpahrang hna chan ahcun vancung Pathian nih pennak pakhat a ser lai i cu pennak cu zeitik hmanhah a rawk lai lo; hi pennak vialte hi a hrawh dih hna lai i a donghter dih hna lai, sihmanhsehlaw cu pennak tu cu zungzal in a hmun lai.” Mah nih Pathian Pennak he aa tlaiin zeidah a langhter?\n17 Pakhatnak ah, Pathian Pennak cu “cu siangpahrang hna chan” ah asiloah siangpahrang tampi an um lioah dirh a si lai ti a langhter. Pahnihnak ah, Pennak cu zungzal in a hmun lai ti a langhter. Zei cozah hmanh nih a tei lai lo i a hmun a rolh lai lo. Pathumnak ah, Pathian Pennak le hi vawlei cozah kar lak ah raldohnak a um lai ti a langhter. Pathian Pennak nih a tei lai. A donghnak ah mah lawnglawng kha minung cungah nawl a ngeimi cozah a si lai. Cu tikah minung cu an rak hngalhmi vialte lak i a ṭha bikmi uknak tangah an i nuam lai.\n18 Baibal ah Pathian Pennak le hi vawlei cozah i hmanung bik raldohnak kong tampi a um. Tahchunhnak ah, donghnak caan a naih chin bantukin thlarau ṭhalo hna nih ‘vawlei cung siangpahrang vialte’ kha hlen awkah lihbia an karhter lai tiah a ti. Zei ca ah dah a si? “Lian Ngan Bik Pathian ni lianngan ni ah pakhat le pakhat i do hna seh ti caah a si.” Vawlei siangpahrang pawl cu ‘Hebru holh in Armageddon tiah timi hmun ah’ an i pum. (Biathlam 16:14, 16) Mah Baibal cang a hme pahnih nih minung cozah hna le Pathian Pennak i hmanung bik raldohnak kha Har-Magedon asiloah Armageddon tiah a ti.\n19 Armageddon hmangin Pathian Pennak nih zeidah a tlinter lai? Hi vawlei ca i Pathian duhnak kha ruat ṭhan hmanh. Jehovah Pathian nih vawlei Paradis ah amah a biami miding le mitling a simi hna in khahter kha aa tim. Atu ah khakha a tlin nakhnga lo zeinihdah a donh. Pakhatnak ah, misual kan si caah kan zaw i kan thi. Asinain, zungzal in kan nun khawh nakhnga caah Jesuh cu kan caah a thi ti kha Ṭhen 5 nak ah kan rak cawn cang. Thawngṭha Johan chungah khumhmi hi bia hi naa cinken ṭheu lai: “Pathian nih vawlei hi a dawt hringhran caah a Fapa ngeihchunte kha a pek, cucaah amah a zummi paoh cu an thi lai lo, zungzal nunnak an ngei lai.”—Johan 3:16.\n20 Dawnkhantu a dang pakhat cu mi tampi nih thil ṭhalo an tuahmi hi a si. Lih an chim, an i hleng, nu le pa sualnak an tuah. Pathian duhnak tuah kha cu an duh lo. Thil ṭhalo a tuahmi hna cu Pathian ral Armageddon ah hrawh an si lai. (Salm 37:10) Pathian duhnak vawlei ah tuah a si lonak a ruang dang cu cozah nih cutin tuah awkah mi kha an forh hna lo caah a si. Cozah tampi cu san an tlai lo, an puarhrang i an ziaza a rawkral. Baibal nih fiangte in hitin a chim: “Minung nih minung cu harnak pek in a uk.”—Phungchimtu 8:9, NW .\n21 Armageddon hnuah, minung cu cozah pakhat lawng a simi Pathian Pennak tangah an um cang lai. Mah Pennak nih khan Pathian duhnak kha a tlinter lai i thluachuah tampi a ratpi lai. Tahchunhnak ah, Satan le a khuachia pawl kha a hrawh hna lai. (Biathlam 20:1-3) Zumhawktlakmi minung pawl an zawt i an thih ti nakhnga lo caah Jesuh i raithawinak a hmual kha a hman lai. Pennak tangah a ummi hna cu zungzal an nung lai. (Biathlam 22:1-3) Vawlei cu paradis ah ser a si lai. Cucaah Pennak nih Pathian duhnak kha vawlei ah a tlinter lai i Pathian min kha a thianter lai. Cu a sullam cu zeidah a si? A donghnak ah Pathian Pennak tang i a ummi vialte nih Jehovah min kha an upat lai tinak a si.\nPATHIAN PENNAK NIH ZEITIK AHDAH A TUAH LAI?\n22 Jesuh nih a zultu pawl kha “na Pennak cu rung tlung ko seh” tiin thlacam ding a chimh hna lioah Pennak cu kha caan ah a tlung rih lo ti cu a fiang. Jesuh vancung a kai tikah tah a rak tlung maw? Tlung hlah, Jesuh a thawhṭhan hnu ah Piter le Paul nih Salm 110:1 i “BAWIPA nih siangpahrang ka BAWIPA cu a thawh i, ‘Na ral cu na ke tangah ka chiah hna hlan tiang, ka orhlei kam ah hin ṭhu tuah’ ” timi chimchungbia kha Jesuh cungah a tling tiah an ti. (Lamkaltu 2:32-34; Hebru 10:12, 13) Hngah caan a rak um.\nPathian Pennak tangah Pathian duhnak cu van ah tuah a si bantukin vawlei ah tuah a si lai\n23 Hngah caan cu zei can dah a rauh lai? Kum zabu 19 ah lungthin ṭha a ngeimi Baibal siangngakchia pawl nih hngah caan cu 1914 kum ah a dih lai tiah an tuak. (Mah nithla kong kha Thlaihhlei ah zoh.) 1914 i aa thawkmi vawlei thil umtuning nih Baibal siangngakchia pawl tuakmi a hmaan kha a langhter. 1914 i Baibal chimchungbia tlinnak nih Khrih cu Siangpahrang a si cang i vancung ah Pathian Pennak cu uk hram aa thawk cang ti a langhter. Cucaah, kannih cu Satan caah “caan tawite lawnglawng” a taan caan ah kan nung. (Biathlam 12:12; Salm 110:2) A rauhhlan ah Pathian Pennak nih hi vawlei ah Pathian duhnak a tlinter hrimhrim lai tiah kan chim khawh. Cucu thawngṭha taktak a si tiah na ruat maw? A hmaanmi a si tiin tah na zum maw? A hnu ṭhen nih cu kong he aa tlaiin Baibal cawnpiakmi taktak kha an theihter lai.\nPathian Pennak cu vancung cozah a si, Jesuh Khrih cu Siangpahrang a si i amah he uktu ṭuan dingah minung 144,000 kha thim an si.—Biathlam 14:1, 4.\nPennak cu 1914 ah uk hram aa thawk, kha caan thawk khan Satan cu van in vawlei ah thlak a rak si.—Biathlam 12:9.\nA rauh hlan ah Pathian Pennak nih minung cozah hi a hrawh lai i, vawlei hi paradis a siter lai.—Biathlam 16:14, 16.\n1. A min a thangmi zei thlacamnak kong dah atu kan i ruah lai?\n2. Jesuh nih a zultu pawl thlacam awk i a cawnpiakmi hna pathum kha zeidah a si?\n3. Pathian Pennak kong he aa tlai in zeidah hngalh kan herh?\n4. Pathian Pennak cu zeidah a si i, a siangpahrang cu ahodah a si?\n5. Pathian Pennak cu khuazei ah dah a um i zeidah a uk lai?\n6, 7. Zeinihdah Jesuh cu aa thleidangmi Siangpahrang a siter?\n8. Ahote dah Jesuh he uktu a ṭuan lai?\n9. Pa zeizat dah Jesuh he uktu a ṭuan lai i, Pathian nih zei tik caan in dah a rak thim hna?\n10. Minung uktu dingah Jesuh le 144,000 timh an simi hi zeicah dawtnak taktak a si?\n11. Zeicahdah Jesuh nih a zultu pawl kha vancung ah Pathian duhnak tuah a si nakhnga thlacam a rak fial hna?\n12. Biathlam 12:10 ah zei a biapimi thil pahnih dah langhter a si?\n13. Satan van in thlak a si caah zei thil dah a chuak?\n14. Vawlei ah Satan thlak a si caah zeithil dah a rak um?\n15. Hi vawlei ca i Pathian duhnak cu zeidah a si?\n16, 17. Daniel 2:44 nih Pathian Pennak he aa tlaiin zeidah a langhter?\n18. Pathian Pennak le hi vawlei cozah hna i hmanung bik raldohnak a min kha zeidah a si?\n19, 20. Atu vawlei ah Pathian duhnak a tlin nakhnga lo zeinihdah a donh?\n21. Pennak nih Pathian duhnak kha vawlei cungah zeitindah a tlinter lai?\n22. Jesuh vawlei cung a rat lioah asilole a thawhṭhan hnuah Pathian Pennak a tlung rih lo ti kha zeicah kan hngalh?\n23. (a) Pathian Pennak cu zeitik in dah uk hram aa thawk? (b) Zei kong dah a hnu ṭhen ah ruah a si lai?


'Thla 1 Chungah Boko Haram Kan Thawl Dih Hna Lai': Nigeria ram ah muslim ram ser a timh mi Boko Haram ralhrang pawl nih an lak mi Nigeria ram khua vialte cu thlakhat chung ah lak than dih kan timh tiah Nigeria President Goodluck Jonathan nih BBC ah a chim.\nMah Boko Haram ralhrang tih ruangah February ah tuah ding a si mi election zong an rak tuah kho lo, March ah an rak thawn than. An nih hi al-Qaeda le ISIL ralhrang pawl he pehtlai nak a ngei mi an si. Ralkap minung 10,000 hrawng an ngei lai ti a si. BBC\nTuni EU le UK ah Thlapa Nih Nika A Khuh Lio Hmuh A Si Lai: Thlapa ai hel i nika he a naih bik caan le nika le vawlei kar a um caan 'solar eclipse' timi cu tuni ah UK le EU ram in hmuh khawh a si lai. London in cun 9:30 am GMT ah zoh khawh a si te lai.\nMah solar eclipse hi 1999 hnu in a tu a voikhatnak a si. Hihi 2026 tik lawngah hmuh khawh than a si te lai. Solar eclipse ah cun thlapa kha vawlei le nika kar lak ah a um lai, vawlei in ni kan hmu kho lai lo, suimilam tlawmpal a mui lai ti nak a si. The Mirror\nKhualtlung Min Cazin Checknak Upadi Hnon Ding Hal A Si: Kawlram chung ah immigration pawl nih an duh caan poah ah khualtlung min cazin an check tawn mi hi nuhrin covo an buar a si an ti caah Fortify Rights group nih hi phunglam hi hnon dingah hal nak an tuah tiah RFA nih a thanh.\nKawlram ah hin Immigration nih zaan tlai pi zongah an vak i khuatlung min cazin an check tawn,a it cang mi zong an thawh hna i an inn tiang an check piak tawn hna. Mah hi cozah lei nih cun humhimnak caah a si an ti ko nain mipi caah cun hna a hnawk ngai mi a si.\nAtu upadi ning in cun riantuan tu nih an mah duh caan poah ah inn pakhat khat khual a ngei le ngei lo check khawh a si. Mi pakhat nih inn dang a riah ah cun a riahnak khua or sang um nawlngeitu sin theihternak tuah a hau ti a si.\nAmazon Nih US Ah Thilphortu Vanlawng A Hneksak Khawh Cang Lai: Internet online in thil zuar kho bik a si mi Amazon company nih a thil phor piak tu monghtu ngei lo vanlawng cu tlawmpal ah a hneksak test cang lai ti a si, Amazon in thil cawk mi ngah a fawi deuh cang lai ti nak a si.\nMah vanlawng hman khawh dingah Amazon nih US cozah a hal nak kumkhat deng a si cang nain tu lawng hi test khawhnak nawl an pek hna. Mah vanlawng hi chun ah pe 4,000 tang lawng ah zuan khawh a si. Amazon in thil cawk tikah mah vanlawng fa te nih hin nan inn hmai tiang an rak phorh piak lai ti nak a si. Traffic hna a um lai lo caah rang tein thil cawkmi ngah khawh a si lai. BBC\nMuko Mekazine Kum 20 A Tling Ve Cang: Laimi kip nih kan rel mi le pehzulh tein thla thum dan ah voikhat a chuak kho peng mi Muko mekazine cu kum 20 a tling ve cang tiah Muko Editor Joel Ling nih a facebook ah a thanh.\nMuko Mekazine hi 1995 ah Rangon khua um Laimi hna nih an rak thawk mi a si. Tuhi thlathum dan ah voikhat peng an chuah khawh. Tutiang Laica in chuahmi Meikazine ah cun rel bik mi le theih bik mi a si.\nPosted by Lungthli Tum at 08:30


Trump nih:USA um mi dihlak caah’Thil thatuk a tuah hoi cang’Lawm um ko. – Lai Lungrawn Post\nTrump nih:USA um mi dihlak caah’Thil thatuk a tuah hoi cang’Lawm um ko.\nDecember 27, 2020 December 27, 2020 admin Hmuhning\nCongress nih $900 billion coronavirus bawmhnak bill cu kan hnu zarh ah an cohlan cang nain President Donald Trump nih an bill pass mi tha tein a zohfel hnu ah a lungtlin LO caah minsen a thu duh lo caah an itartahak.Republican nih $2000 tiangtiang pek hi an duh lem lo, zeicatiah US National leiba hi $27 trillion reng LO a si cang caah US citizen minung pakhat nih kan ngeihmi leiba hi $220000 renglo cio a si cang caah a si. Monday ah hin congress hruaitu hna meeting an tuah than lai i, Minung pakhat nih &1200 cio ngah ding in an lung an ihmu kho men tiah ruah a si.\nA rel rilo mi hna caah: US ram mipi hmai ah Joe Biden te pafa an mualpho taktak ko cang, zei tin US ram an zam ahau ko lai hi teh. Trump te pafa le Joe Biden te pafa hna an i dangnak nan theithiam ko lai. Joe Biden te pafa an mualpho bak ko hi teh. Joe Biden fapa Hunter Biden cu Ukrain le Chiana ram i business a tuahmi in a ngahmi phaisa cu tax pe loin a thlithup in US ah a luhpi tiah an zumh caah FBI nih an kherh hlai lio a si.\nLiberals Media pawl nih Trump pawl nih FBI a fial hna tiah an ruah. Asinain President Trump nih mah kongah zei ka tuahmi le tuah khawhmi a um lo” tiah a chim. Huntet Biden a pu pa zong tax kongah an tlaih i investigate an tuah lio a si.\nUS Food and Drug Administration’s Vaccines and Related Biological Products Advisory Committee nih tuchun ah Moderna’s company nih an serchuahmi coronavirus vaccine sii thar cu emergency caah hman ding in vote an thlak i an fehter cang. Cucaah US ahcun Covid-19 khamhnak sii Pfizer le Moderna tiah phun hnih kan ngei cang tinak a si. Mah si cu kum 18 in a cunglei caah hman a si lai.\nModerna nih minung 30000 ah hneksaknak an tuahmi ah a ziak lomi an um lo ti a si. Asinain Pfizer virus sii ahcun allergy a ngeimi pakhat chungah reaction a um tiah an chim. Asinain mah zong cu a dam colh than ti a si. A rauh hlan an US company thiamthiam Johnson Johnson nih an serchuah than lai. A donghnak bik hneksaknak an tuah lio si.\nA poi ko:USA pastor pa nih’Donald Trump sining a phuan dih cang hi.\nTrump caah:Sa thaw taktak ei can’A phan cang lai lawmpi cio ko hna u sih.


CUNGCAWI RAWLDAWR (Dinner in the Sky) – VAKOK AUTHAWNG\nTheihkauhnak / By vakokauthawng / February 1, 2020 February 1, 2020\nHi rawldawr hi Belgium ram ah a ummi a si. Pe 150 sangin an cawi, asiloah an thlai i cu chungah cun rawl an zuar. Forbes Mekazin nih vawleicung ah khuaruahhar bik a simi rawldawr 10 an thimmi chungah aa tel vemi a si. Atu tiangah Dinner in the Sky rawldawr cu ram 15 ah an on khawh cang. Paris, Dubai le Las Vegas khuapi zongah an tuah. Hi rawldawr hi Belgium i pehtlaihnak lei company ngeitu David Ghysels le bungee jumping programee a tuahtu Stefan Kerkhofs nih an thokmi a si.\nHi hna pahnih nih hin 2007 ah khan Europe rawldawr tuahtu company a simi Jeunes caah phundang ngai a simi hi rawldawr hi an tuahmi a si. Hi rawldawr an tuah hnuah vawleicung hmunkip in hi bantuk rawldawr hmun tampi tuah dingin pehtlaihnak an rak tuah hna. Cuticun Belgium lawngah si loin ram dangdang zongah cungcawi rawldawr tuah dingin biachahnak an ngei.\n“Hi bantuk hi a buaithlak duh ngai ve, a sinain mi tampi cu rawldawr sawhsawh nih a simh hna i phundangte a simi rawldawr ah ei an duh cang, tiah ka ruah” tiah David Ghysels nih a chim.\nKum 2008 ah khan Las Vegas i mirum pakhat a simi Michael Hinden le a nupi cu thilri hmuhsaknak puai ah an ra i cungcawi rawldawr cu an hmuh. Cungcawi rawldawr ah cun a va lut i rawl a ei. A nuam tuk le a ṭha tuk in a theih caah kumthar ah a hawile he cungcawi rawldawr ah ei dingin timhtuahnak an ngei. Kum 2009 ah cun Michael Hinden le a nupi nih Las Vegas ah cungcawi rawldawr cu an tuah ve. Cu rawldawr cu 2013 ah Las Vegas khuapi i City Center pawngte ah an ṭhial. Hi rawldawr tuahnak ah US $ 4 million an dih.\nDinner in the Sky ah raw lei a duhmi hna cu hmasa bik ah ṭhutnak ah an ṭhutter hna i taisawm an sawmhter hna. Cun ṭha tein an chek ta hnuah pe 150 sangin an cawi hna. Rawldawr chungah minung 22 ṭhut khawhnak cabuai pakhat le rianṭuantu minung pali an um.\nHi rawldawr ah hin phungphai an ngei. Kum 13 in a tanglei ngakchia le nau a pawi liomi luh an sianh hna lo. Cun phone le hmanthlaknak dah ti lo thildang i ken a ngah lo.\nAtu ahcun India le Malaysia zongah a um cang. Zohkhenhning hi Economy , Business , First class tiin phunthum a um. Suimilam pakhat chungah Myanmar tangka in 130,000 in 330,000 tiang an hauh, tiah theih a si.\nRef: Thuta Zone


Chin Ramkulh Khualipi Hakha Hnawm Tawlrelnak Ah Ruah Ding | Faiceu News\nInnpiChinmi KongChin Ramkulh Khualipi Hakha Hnawm Tawlrelnak Ah Ruah Ding\nChin ramkulh khualipi Hakha ah, hnawm an tawlrel ning (waste management) lei ah ruah ding tam ngai a um. Ruah ning ti tikah, zeidang pi si loin an tuah ning hi khuapi caah a tha maw, zeital thanchoter ding a um maw timi asi ko.\nHakha ah Sipin nih zarh khat voi khat mawtaw in hnawm an thlet tiah theih asi nain, tu lio hrawng ah hin hnawm thle mawtaw cu zarh khat ah vawikhat a rat lo caan hi a tamtuk.\nMawtaw an rat caan hmanh ah hin, hnawm kan pek hna lai ti ah mawtaw zong an dir duh lo tiah min langhter lomi nih a chim.\nCun, hnawm an thletnak hmun ah hin, hnawm pawl cu an khang lo cun a khor zong an co lo — cu ruangah hnawm cu thli nih a choih caah pawngkom caah hnahnawhnak a pek hna tiah theih asi.\nApril 21 ah CCERR (Community Care for Emergency Care and Response) tawlrelnak in, FINO mino, Hakha Thar nubu le LRV (landslide response volunteer) pawl nih Hakha khuapi thlan hmun (Rual u) thlan ah hnawm an char. Cu Rual U thlan pawngah cun Sipin nih hnawm an hlonhnak a um, cu hnawm zong cu an khang lo (a caan-caan te lawng ah an khangh), cu ruangah Rual U thlan lei ah hnawm cu thli nih a rak choih. Cu tik ah Rual U thlan zong zoh aa dawh lo ngai, tiah theih asi.\nHnawm an khangh zongah tih nungmi hnawm le zeibantuk hnawm pawl zong an thlei dang lo tiah theih asi. Cu ruangah tulio, Hakha khualipi ah hnawm an tawlrel ningcang hi ruah lo awk tha lo asi ko.


Electoral College He Pehtlaiin Congress Ah Buainak A Um Lai Maw? – Chin 11 News\nElectoral College He Pehtlaiin Congress Ah Buainak A Um Lai Maw?\nGeorgia i Senate thutdan 2 a lawngmi tinco kan duh caah hin, President Trump nih Electoral College results heh tiah a buaihnawh mi ah i tel riangmang in maw buai len i tim hna lai u ci, tiin Tuesday ah khan Majority Leader Mitch McConnell nih a GOP senators hawi pawl ralrin a pek hna. Senate vun control khawhnak dingah lai a reltu ding Georgia senate thutdan 2 tinco i, Biden chan ah Republican lei nih hmunhma tha an i ngeih khawhnak dingah, ai thenhmal tuk cangmi Republican Party hi McConnell nih mipi theih in siseh, cun pumpaak hrimhrim fumtom than dingin heh tiah thazaang a chuah.\nZinglei sang i Senate speech a tuah lio ah, Republican leader McConnell nih President-elect Biden a conglomhnak a chim rualrual in, Trump nih donghnak um lo tluk ti awk in rian a limmi vialte cu vantawng in a vun thlircawipiak. Cu hnu cun, a khel ai mer than i, election results namhneh dingin Jan. 6 i Congress 2 kawp in tonnak an ngeih tikah khin Electoral College kongah maw biaalnak chuahpi citcet lai u ci, tiin McConnell nih a Republican senators hawi pawl ralrin a vun pek hna.\nTi buaibainak nih cun Republicans hi faaktukin vote a sunghter phah te lai, tiah McConnell nih a chim. Trump maw nan dirpi rih ko lai, asiloah mipi hngaan bakah nan hnon lai, timi duhthimnak an tuah a hau cang lai. Jan. 5 i Georgia i senate thutdan 2 i cuhnak hi hnursuan a si sual lai Republican pawl an thin lawng an i domh. Jan. 5 ah an term a dih a si cangmi Repulican Senators David Perdue le Kelly Loeffler nih hin Democratic lei in anmah a dironhtu hna Jon\nOssoff le Raphael Warnock an si. Hi state hi Biden nih buan a conak a si fawn.\nTrump nih a tuahtuanmi tamdeuh hi cu McConnell nih faakpiin a dirpi zungzal. Asinain, Election Day in zarh 6 hnu ah cun Kentucky senator McConnell cu president a si chom dingmi Biden he i ngalhthiamnak dirh a duh ve cang caah, cun amah a leadership team zong nih cun an forhfial ve caah, cun President Trump zong a office a chuahtaak chom ding a si ve cang caah, Republican Party a thenhmal khotu buainak paoh cu a si khawh chungin hrial ai tim ve cang. Senate Speech i biachimnak a thok le cangka, “President-elect Joe Biden hi von conglomh ka duh” tiin McConnell nih a chim.\n“Tutan presidential election hi phungdang ngaiin a phi a chuak te lai, tiin mitampi nih ruahchannak kan ngei. Asinain, Jan. 20 ah mizei nih dah President biakamnak a tuah lai, timi he pehtlaiin kan cozah system nih phung ai ngeih ko. The Electoral College zong nih tehte an langhter ko cang,” tiin McConnell nih a chim.\n“Campaign tuah dingin Georgia lei ka panh lio ah McConnell ka hei chonh i, Senate biachimhnak a ngei lio a biachimmi he pethlaiin a cungah ka lunglomhnak ka hei langhter. Kan pahnih ka biaruah a tluang ngai. McConnell, kan pahnih tein rian kan tuanti khawh dingmi thil tampi a um ko hi aw, tiin amah zong cu ka chimh ve,” tiah Biden nih thawnglatu sinah a chim.\nDaitein in zarh tamlak a um hnu i a tu bantuk i Senate hruaitu McConnell a vun cawlcangh hnu, cun Monday i Electoral College nih vote zong an pek hnu in cun, a dang Republican hruaitu pawl zong cu an aw aan an vun thanh lulhmalh cio hna. Republican tampi nih Biden hi teitu ah an pumpaak cio in cun an cohlan cang ko. Trump nih election a dohnak hi an hnon cuahmah cang hna, tiin Republican hruaitu nih an chim lawlaw cang.\nCu ti in cun an tikhaam cu ai bauh phut cang. Trump a minung a si mi Lindsey Gramham (S. Carolina) le 2012 lio i GOP’s presidential nominee Mitt Romney (Utah) tel in GOP senators tampi nih Biden hi bia an i ruahnak kong an chim. Presidential campaign chung i harnak a tonmi lengluang na intuar khawhmi le, kan ram i office a sangbikmi President office ah rian na tuan dingmi kongah na cungah kai lawmg hringhran, tiin Romney nih Biden cu phone in lombbia a heih chimh. Hmailei i cang kho mi politic boruah he pehtlaiin phone chungin cun an pahnih biaruahnak an ngeiti, tiah theih a si.\nMcConnell zong a holh ve cang caah, a tu cu a za le za citcek cang, tiin Senate Democratic leader Chuck Schumer nih a chim. Cucaah, Trump nih a term hi velngeihnak le zohdawhnak a pelte tal he a donghnak a tuah awk a si ve cang, tiah Schumer nih a chim. Asinain, Trump nih cun Tuesday tiang zongah khan twitter in vote a tomtom in fir a um, tiin a tial peng ko rih. Amah le a rian te cu si kaw.\nElectoral Collge results namhneh awk a si maw si lo, tiin Jan. 6 i Congress nih vote an pek te tikah khin buaibainak tuah dingin GOP lawmakers cheukhat pawl timhlamhnak an ngei, tiah theih a si. Trump a legal team nih hin Jan. 20 i President namhneh (Inauguration) tiang khi dironhnak pehzulh rih ding awk a si, tiin a micheu nih an chim.\nBiden hi President-elect ah na cohlang kho maw, tiin Tuesday ah khan House Republican leader Kevin McCarthy an hal i, a leh a duh hna lo. Congress 2 kawp in Electoral College results vote an pek te tikah khin challenge tuah dingin House Republican pakhat a si mi Alabama i Rep. Mo Brooks nih timhlamhnak a ngei.\nCongress 2 nih tonnak an ngeih tik i challenge tuah khawh dingah cun House le Senate in member pakhat veve tal nih an tuah a hau. GOP senator lei in challenge an tuah lai le tuah lai lo hi ai fiang kho rih lo. “Electoral College hi maw vun challenge citcet hna lai u ci. Santlaihnak a ngei ding a si lo. Zeicahtiah, Democrat nih hin Speaker Nancy Pelosi tangah the House majority hi an i tonenh cang mi a si,” tiin Senators John Thune (S. Dakota) le Roy Blunt (Missouri) telh in McConnell nih GOP senators pawl ralrin an pek hna.\nElectoral College ah challenge tuah dingin mah le senators hawl pawl kan hneektuk sual hna ah cun, 2022 i an i thim than tikah harnak an tong te ding khi a fiang ko, tiin GOP hruaitu pawl nih ralrinnak an pek chap hna. Republican senator lei in hi kongah ralchanhbia a chimmi an um ruam rih lo. Wednesday ah khin election firnak kong he pehtlaiin Homeland Security Committee ah chairman a si mi Wisconsin Republican Sen. Ron Johnson nih biachimnak a ngei lai. Asinain, EC results challenge tuah dingah House Republicans dirpi ai tim lem lo, tiah a aiawhbiachimtu Austin Altenburg nih a chim.\nElection kong he pehtlaiin Tuesday i McConneel nih Senate i biachimnak a tuah mi nih Washington a lauter. ‘Biden hi mipi rian a tuannak kum tampi a si cang mipa a si. Harris zong hi Americal vialte nih kan i uan awk a si, zeicahtiah kan tuanbia chungah amah lawnglawng hi nunau Vice President hmasabik a si,” tiin McConnell nih conglomhnak a pek hna.\n“President Trump nih Washington thlircawi dingin bia ai kamh bangin, kum 4 a tuan chungah rian lianngan tam lengluan a kan tuanpiak taktak. Supreme Court biaceihbawi ca i minng 3 Senate a namhnehter khawhmi hna telhchih in a dangdang a limmi rian hi khuaruahhar an si,” tiin McConnell nih Trump a faknak kong zong a chim.\nState kip nih an election results fehternak an tuah hnu in cun, Republican pawl hi a biapimi duhthiamnak tuahhau an si ruangmang cang – Biden hi President-elect ah a cohlan lai maw, asiloah election a khupthal leh dingin Trump nih faaktukin karhlannak a tuah lio ah ai tello bantuktein daiter in dah an dir ziar lai.\n“A caan ah cun music hi hranhram in na ngeih ah hauh caan a um tawn. Electoral College nih hi biasuu an ceih tik ni ah khin cun, mivialte an cawlcangh caan a si ve te ko lai” tiin No. 2 GOP leader Thune nih Monday ah khan a chim. Vote a tomtom in an fir, tiin hrihhram ngei lo piin Trump nih a chim lengmang mi nih hin kan election system zum ngam lo dingin American mipi an lung a tuaiter te hna lai, tiah tuanbia lei mithiamsang le politicians pawl nih an chim.\nTrump nih tazacuainak a sawmsawm in a tuah i, American minung a thong a sang nih an thlakmi, abikin mail in an thlakmi, vote pawl hi hlonhpiak viar ai tim. “Eleciton results a khupthal let khotu vote firnak tehte pakhat hmanh a um lo,” tiin Monday ah khan Attorney General Barr nih a chim ko bu zongah cun, Trump i a legal team pawl nbih cun votepeknak kongah thil ai ningcanglo mi tampi a um, an ti peng ko rih. “Tutan election hi a fair mi te a si ko, cucaah dotla zong a si,” tiin Republicans pawl telhchih in State election officials nih an chim.\nKey states ah Trump nih tazacuainak a tuahmi ralchanh in kan hnungzarh ah khan US Supreme Court nih biachahnak an tuah. Cu nih cun Trump nih tazacuainak a kalpimi hi ceilakin a hnursuan. House Republican 120 hrawng nih min thut in an kalpimi tazacuainak zong cu meihol ah ai cang dih cang. Catialtu: Chelsea Bawi


Kim Jong-Un A Thi An Ti Mi Hi Bia Hman A Si Ko Men (+Video) – Chin 11 News\nKim Jong-Un A Thi An Ti Mi Hi Bia Hman A Si Ko Men (+Video)\nNai te ah Kim Jong-un cu operation aa tuah ruang ah a thi ding dirhmun ah a um, North Korea caah a biapi taktak mi puai, April 15, Kim Jong-un a pu Birthday zong ah a lang kho lo tiah CNN nih a tarlangh. A si nain BBC nih cu a si lo, Kim Jong-un a dam ko tiah a phunphun in a langter lawng si loin South Korea lei zong nih a a dam ko, a zualhma tuk a si lo tiah an langhter ve.\nA si nain a tu ahcun Video bak in Korea nu nih a chim. Kim Jong-un hi a thi cang, mi tampi nih an thuh nawh, a thi lo tiah an chim sawhsawh mi a si. A sinain a thi taktak cang mi a si. Hi bia ka chim mi, ka thawngpang hi capo men a si lo tiah a chim chih.\nHi biachim tu nu nih “April 15, 2020 hi Kim Jong-un caah a biapi taktak mi a si, a ruang cu a pu Kim il-sung, le hringtu a pa Kim Jong-il Birthday a si. Kum tin te hi puai hi sunglawi taktak hi a hman peng mi a si nain tukum cu a lang kho ti lo. Mi tampi nih cun a thi lo tiah an pheh piak, a si nain nihin tiang a lang hlei lo, Ramkhel, Chawlehnak, Journalist dirhmun in an purhdah tikah a thi ko ti cu a fiang” tiah a chim


Minak pa, Obama caan a phan ve cang. USA mipi nih an cei bik mi si cang\nObama le a minung pawl nih FBI hmang in President Trump I National Security Advisor a rak tuannmi, Michael Flynn cu hranhram in sual an phawt ruangah Obama le a riantuan hawi minung 4 tluk cu Senate Judiciary committee nih auh in bia hal dawh a si. An sualnak an hmuh hna ahcun thongtla kho dirhmun an phan kho.\nMichael Flynn cu FBI nih Lohan Act upadi hmang in Russia ambassador a chonh ruangah taza an cuaimi a si Asinain FBI pawl nih an tuahcop mi a si kha Department of Justice Department nih an hngalh caah an tazacuai mi cu an hnon piak thanmi a si. Mah vialte thil sual an tuahmi hi Obama fialmi a si kho tiah an zumh. Credit- Salai Lairamthang\nBe the first to comment on "Minak pa, Obama caan a phan ve cang. USA mipi nih an cei bik mi si cang"


Thlarau Nunnak Changreu | Radio Veritas Asia\nThlarau Nunnak Changreu\n“Ka sa a si i ka thi a dingmi paoh nih zungzal nunnak an ngei i hmanung bik ni ah nunnak ah ka thawhter hna lai.”\nDawtmi u le nau hna, nihin kan theih mi thawngtha bia (Jn 6:52-59) chung kan zoh tikah Bawipa nih “A thi le a sa a ei mi paoh cu zungzal in an nung lai” tiin biakam nak a tuah. Taksa lei kan zoh a si ah cun hi vawlei cung kan nunnak caan hi caan tawi te lawng a si. A thi ding mi lawmg te kan si ko hna. Thih te lai ding theih ko bu in micheu khat cu zeitikhmanh ah a thi kho ti lai lo ding mi bangin an um an kal hna. Pathian zong theih lo a cawnpiak nak hna zong i theihter duh lo in a um mi zong an tam.\nNunnak kong he pehtlai in Kawl ram catial thiam Saya Kyi U Aung Tin nih a chimmi cu: “Nunnak timi cu kan chuah ka in kan thih tiang te lawng hi a si” tiah a ti. Sihmahsehlaw, Khrihfa hna caah hin teh “Nunnak” timi hi zeitin dah kan cohlaan ning a si ve hnga? Taksa he thlarau he thihnak in a tho than mi kan Baiwpa Jesuh Khrih nih bia a kan kamh mi hi Khrihfa hna caah cun kan i ruahchan nak lianbik a si ko. Vawlei nunnak a dih hi Khrihfa hna caah cun nunnak a donghnak a si lo. Zungzal nun nuamhnak Vancung ram hi kan target a si ko.\nNikhat cu kan thi dih tak te ko hna lai. Sihmanhsehlaw, Bawipa sinah zungzal nunnak a um timi hi thei zungzal hna u sih. Bawipa nih a thi le a sa nifatin cohlaan dingin Bawipa nih a kan sawm. Bawipa nih a kan sawmnak hmun ah kal khawh i zuam zungzal hna u sih.\nPathian Mi Sinak\nDawtnak cu Pathian sin in a ra mi a si.\nZumtu hna nih tuah ding rian


Salai Bawi Lian Mang: UNIFORM HRING le CAUK HRING – Zion Tlang Media\nSeptember 24, 2020 admin Chin\nMinung hi tthat dih khawh asi lo bantuk in chiat dih khawh asi ve lo. Kawl ralkap hi an tthalo tiah Chinmi zapi (atamdeuh pi) nih kan ruah. Ralkap uknak tang i saupi a rak ummi hna nih an chiat le an tthat cu kan theih bik. Asinain ka khuaruah ahar tawn mi pakhat cu Kawl Ralkap Bawi cheukhat he bia kan iruah ah hin an hmurka in dawtnak le zawnruahnak (humanity; sympathy and empathy) bia tete hi ka theih lengmang. An pumpak in cun Kawl Ralkap chung ah hin mittha tete zong an rak um ve ko lai. Ralkap Uknak system an rak hman tik ah ralkap uk in mipi an rak kan uk tikah mipi nih kan rak celh hna lo.\nCu kan rak celhlo mi achiakha tukmi ralkap uknak system chung in 2008 constitution cu an rak ttial mi asi. Kum 16 chung conference an tuah I an ttial mi cauk asi. Uniform hring ai hruk mi nih an duhmi poh an sawm hna I an mah duhning hoih in an ttial mi constitution asi tik ah an ttial mi constitution cu uniform hring nih a runh tuk. Atulio Burma ram politics chim tik ah 2008 constitutions hi chim lo awk a ttha lo mi asi. A mizei poh nih hi constitution hi remh ding asi tiah ti cio asi. Uniform hring ai hruk mi nih hring taktak in an ttial mi constitution hi a rel bal he rel ballo he, athei he theilo le remh ding ti dih cio asi. Tthate in a rel I a kherhlai mi nih cun hi cauk hi remh ding a tamtuk I athar lawlaw ttial tthan ahau mi asi ti cu fiangte in an theih ko lai.\n2008 constitution ka rel ah hin cun Naga ram i rawlttaam in kan rak itaap lio ka lung ah a chuak tawn. CNA ralkap 100 deng Kachin ram ah training kan rak kai I kan ram ah kan rak tlung. February thla in KIO hmunlipi in kan I thawh I May thla dih ah Naga National Socialist Council of Nagaland (NSCN) hmun kan phan. Patkuai tlangpar ah nitlak lei in India ralkap, nichuah lei in Kawl ralkap nih an rak kan erh tonh I tlangpar ah cun fur chung kan taap. Rawl ei awk kan rak nei lo. Ni 45 rawllo ngacha in kan rak taap.\nKan rawl attaam, zeidang tuah awk theih lo ah kan hawi pakhat nih phe khoika in dek avun chuah pi I phe cu kan ikah hna. Kan ikah tuk ah hin kan phe cu a ttet dih I amot dih hnik tiang kan ikah. Aphaw zohnak bak in khi phe khi zeidah asi ti khi a tamdeuh cu kan theih khawh. Cu bu ah cun kan ikah tthiamtthiam ko. Phe kan ikah ahcun kan rawlttam kan philh deuh. Rawlttam philh deuh nak ah cu hman tlaklo phe chiate ikah cu acuh in kan icuh.\nKanmah lak ah cun phekah athiam taktak mi an um. Phe an vun cawh I an vun tonghtham ah khin an inuam tuk. Azoh zong an nuam tuk. Cu hna pawl I phe duhtawk I sau nawn te an vun cawh I an vun phawt ah cun an ran ning le an kut ai dawh ning hi chimawk tthalo khi asi. An phe cawh le an phe phawt kan zoh ko bu ah joker pa 2 asi lo hmanh ah pakhat tal hi cu an mah le anmah an Iphaw kho peng. Joker pahnih hna an vun tin ah cun (one round) voikhat kan vun hlonh ah khin an kan game lengmang ko.\n2008 constitution hi uniform hring ai hruk mi pawl nih an duhtawk in (1993-2008) sau taktak an cawh an cawh I mipi sin ah an rak chuahpi mi asi. Mipi sin an vun chuahpi ah cun an nih cu joker 2 an rak iphaw diam cang. Uniform hring ai hruk mi nih an duhtawk in an ttial mi cauk cu zeitluk indah ahrin tiah cun a cauk phaw zong ahring I achung ca zong ahring mi in akhat. Cu cauk hring cu democracy phunghram pi tiah kan ti I kan Parliament zong hring dildel in a tuah I kan cozah zong hring dildel te in.\nUniform hring ai hruk mi nih zeitik poh ah game pengding in tuahmi cauk chung in cuka article kan remh lai e, khaka article kan remh lai e. Cu kan remh ah cun kha kan si lai e kan ti len mi khi sul le lam anei lo mi asi. Ahlat phih cawk lo mi zubui khur cawh bantuk asi. Uniform hring aihruk mi nih hring taktak in an ttial mi le joker 2 an mah le an mah an iphawt cia mi chung I kan vai icelh ve mi ah khin va buai tuk len ding aum lo. Kan nih phu ram kan daw deuh le nan nih phu ram nan daw lo deuh vai iti len ding zong aum lo. Cauk hring le uniform hring nih a runh lo mi, aho hmanh joker 2 mah le mah iphawt cia lo te in ai tluk ruangte in lente kan icelh khawhnak ding hi abiapi mi asi.\nAtawinak cun cauk hring hi hman tlak asi lo. Diklo nak in akhat mi asi caah a hram thok in adongh tiang remh ahau mi asi. Hnawmbawm ah hlonh I cauk thar ttial ahau mi asi. Cucaah cun Chinmi nih 2008 referendum an rak tuah lio ah kan duh lo tiah kan rak ti cangmi cauk asi (hikong hi can arem tik ah ttial si te seh) . Can karlak chung I hei hmanchung mi do atla lo mi ttambal le dangcar phen cauk chiahru te lawng asi. Cu can karlak chung lawng hman dingmi democracy min an put ter mi cauk hring chung in tuah mi bawitlang kan thim tik hna ah mah le mah hma faktuk in ihmuah lo abiapi. Catialtu Salai Bawi Lian Mang.\nPrevious Post:Salai Bawi Lian Mang: BIA KAAKHAT\nNext Post:Laiholh in chimah cun Hruaitu ah atthabik sinak laksawng an rak kapek


VAN TUM NIH FRANKLIN CUNGAH ALUNG TLIN LONAK ACHIM CANG – The Chinlung Post\nPathian rian caantling in a ttuanmi nih an i thawh riangmang i Pathian i hmanmi le thimmi bantuk in Trump cu Graham nih a dirpi mi le a ttanpi mi cungah keicu ka mawhchiat ngai. Republican party chung in a fel deuh le a ttha deuhmi, a dirpi le a ttanpi ahcun a ttha ko/a zia ko ka ti. Cun Pathian rian caantling in a ttuanmi nih thimnak ah a cuhmi hehtiah vote kawlpiak cu a dawh deuh lo ka ti.A luan deuh ka ti.Bawi Zisuh zultu, Jeim le Johan a lo ka ti.\nMatthai 20:20-28 chungah kan hmuhmi cu Jeim le Johan i nu nih a fapa le pahnih caah Bawi Zisuh cu a orhlei le a kehlei tthut ding in a halpiak hna i Bawi Zisuh nih fak piin a sik hna. Mi fapa i a rian kha an i fiang lo. Anmah i Bawi Zisuh an zulhnak a ruang le an rian zong an i fiang lo ti khawh a si. Sunparnak le nawlngeihnak an duh tuk. An ramri lengah an pet. Cuve bantuk in, Graham zonghi a rian lengah a pet deuh. Sunparnak le nawlngeihnak a duh tuk ve.\nA pa, Billy Graham i minthangnak le larnak cu amah nawlneihnak le larnak, hlawknak le sunparnak caah hmang a timh ve ti khawh a si.Franklin Graham i a ruahnak, a kalpi ning le Trump a ttanhning le politics ah a telning hi ka zohtik ah Kawlram i Buddhist phungki, mi ttha lo taktak, Ashin Wirathu he khan an i lawhnak a tam ngai ka ti. Time magazine zongnih Wirathu cu “The Face of Buddhist Terror” tiah an cover ah an rak ti kha.\nWirathu i a ruahnak, a kalpi mi, le a timhmi pawl cu Kawl ralkap cozah uknak ttha lo kha a dirpi, tlangcung mi vialte a kan rem lo, Rohingya muslim zong a rem hna lo i Muslim dang le Khrihfa le Hindu le biaknak dang zong a kan rem lo. Biaknak le miphun karlak zongah buainak a chuahpi lengmangtu a si. Tthat lo leiah vawlei pumpi in a min a thang. Daw Aung San Suh Kyi le NLD party zong a rem hna lo i hehtiah a doh hna.\nBuddhist biaknak, Kawl ralkap cozah le Kawl miphun ca lawngah biatak tein a cawl i a ruatmi a si. Mah ruangah a phungki hawi tamdeuh zongnih an rem lonak a si.Franklin Graham zonghi Wirathu phun in a kal ve. Vunrang Khrihfa tlawmpal ca, US ram ca, le mirang ca lawngah a cawl ve. A kalpi ning le a ruahnak a bi tuk lawmmam deuh ka ti. Republican party chung in minung pa 10 nih Trump impeachment dingah an lung a tling ve ruangah “ningzak” an si a timi khi a palh tuk ka ti. Khrihfa mi nih cun a palhmi le a sualmi cu dirpi phung a si lo cu mu kanmah lei minung an si zongah. Khrihfa mi nih cun dinnak, biatak le a hmanmi kha ralttha ngai in kan dirpi ding lehlam tuk a si deuh ka ti. Credit: Van Tum


R.I.P: US Khuasa Pu Kep Ling Nih Mual An Kan Liamtak – Chin 11 News\nR.I.P: US Khuasa Pu Kep Ling Nih Mual An Kan Liamtak\nA poi tuk hringhran ko e. Chungkhar sahlawh pawl Bawipa tunih hnem ko hna seh mu. Hi bantuk in thih nak thawngpang an theih tikah hin cun kan ngaih a rak chia cio. Kan um nak hmun cio in kaltak mi chungkhar hna caah thlaza kan cam piak cio hna.\n“😔😭😢Kan u Kep ( Kep Ling) Indianapolis khuasa, Laitlang a khua Melsawm, Zokhua peng nih Nihin 1 pm ah , a kan liam tak. Tantak mi chungkhar cingla rual chan, pengkhat le khuakhat hoikom vialte Pathain nih nan ngeih chiatnak in hnem cio ko hna seh” tiin Henry Henry nih cun a rak tial.\nCun CCNC nih an rak tial rih mi cu ” Thih dar! CBCUSA ram chung ah kan i bochan i kapa pakhat asi mi Pu Kep Ling Khengmual (kum 62) nih takpum damlonak in nihin (May 26, 2020, chun) ah mual a kan liamtak tiah a khrihfabu sin in thawng kan theih.\nAnih hi US ram Indianapolis ah chungkhar he khusa lio an si i CBCUSA ngunkeng rian zong caan saupi a tuan bal lawng silo in a Khrihfabu Indiana Chin Baptist Church (ICBC) zong ah Church Chairman zong a rak tual bal i miphun nih kan i pochan mi kan pa si.\nChungkhar le Khrihfabu hna CCN nih kan in tuarpi ve hna. 😢”\nLai mi nih kan tonmi ngaichiat nak le thih lo nak hna hi ruah tikah lungthin a fak hrim ko. Kan thih hmanh ah kan ruak te hmanh hi hmuh khawh loin a langtlang in mitthli he then zai kan rel hi cu ngaih a chia hrim ko mu. Mui hmuh khawh loin u le nau, nu le pa chungkhar ai then mi kan tam ko cang mu.


CDF Vialte Hi I Fonh Dih Hna Sehlaw Kan Thazang A Thawng Deuh Lai - chinland media\nJanuary 11, 2022 admin Opinion 0\nCDF hna hi i fonh dih hna sehlaw kan thazang a thawng deuh tiah ruah a si cang. Ralhrang nih uknak an lak hnu ah Chin ramkulh ah hriamtlai phu tampi an hun chuak.\nA pengtlang cio in CDF dirh a si. CDF lawng si loin Army thar tete zong an hung dir hna. Chin ramkulh ah hriamtlai phu dihlak hi CNA le ZRA tel cun phu 30 tluk hrawng kan hung si cang.\nPengtlang kip ah CDF an um. Cu CDF cu headquater um lem loin mah pengtlang cio in nawlngeihnak um dih a si. Tahchunhnak ah CDF Thantlang ah CDF Hakha nih nawl a ngeih lem lo. Amah CDF Thantlang tein nawlngeihnak sang bik a ngei. Cu bantuk in Zophei CDF zong anmah tein nawlngeihnak sang bik an ngei. CDF Mara, CDF Zotung, CDF Mindat le tibantuk vialte kha anmah tein nawlngeihnak an ngei cio hna.\nMahhi CDF vialte hi uknak pakhat tang ah um hna seh. Mah pengtlang cio mih pu loin CDF pakhat min hi pu hna sehlaw bawmhnak zong hi CDF min pakhat lawng in pek siseh law Chin ralkap hi kan thazang a thawng deuh lai i ralhrang hi kan tei deuh hrimhrim ko hna lai tiah Chin kan pa le mifim tampi nih an ruah cang.\nChin mifim kan pa le cheukhat nih an ruah vemi ahcun pengtlang cio in kan dir ahhin ramleng lei in phaisa thawh zong kan fel deuh lai. Cun ramchung lei in kan mino hna a lut mi zong an tam deuh lai, an lung a tho deuh lai i a tha deuh ti kha an rak ruah vemi a si.\nCDF cu thla 5 hrawng a hun kal cang. Voitampi ralhrang he an i kap cang hna. Tu ning kan dirhmun ahcun mah nak in kan thawn khawh deuhnak ding ahcun i fonh dih hna selaw mah nak hin kan thazang a thawng deuh lai ti kha Chinmi tampi nih an ruah ning le hmuh ning a si.


Sangau khua YLA nih kan Upa a damlo buin nan tukvelh, Tichung nan luhter hnu in a thihnak ruahah YLA Head quarter nih Ca nan rakthlak mi reltik ah Lung a tling lo i, zumh awk tlak zong a si lo – Hakha Cherry\nSangau khua YLA nih kan Upa a damlo buin nan tukvelh, Tichung nan luhter hnu in a thihnak ruahah YLA Head quarter nih Ca nan rakthlak mi reltik ah Lung a tling lo i, zumh awk tlak zong a si lo !!\nNan tlukvelh mi kan U pa hi a thih cang caah Biahal awk a tha tilo ti fiang tein nan theih caah nan mah YLA sualnak le palhnak umlo bantuk in ca nan tial !2. Khua lei in hringtu a Nu nih Mithipa a ruak hi kan phunpiak rih hlah uh tiah thawngthanhnak an tuah ko hna nain, Mithi ruah cu a rannak in nan phum !\nYLA Head – Quarter nan ca thlak mi chung ah Thihnak a tualtu Innchungkhar hna nan ngeihchiat pinak le nan Tukvelh nak ruang ah ngeihchiat pinak ca tlangkhat te hmanh nan telhlo mi hi khuaruah har ngaingai cu nan si !\nMithiruak a rannak in nan phum mi hi Medical Check up an tuah tel sual hna lai ti maw nan phan ti hi ruah awk a um hrimhrim !\nNan mah YLA Nih nan i thawh i Kan Mithi pa hi Hearts- attack in a thi tiah nan mah duh in bia chak nak nan tuah !!! Siibawi pawl nih Mithi pa hi Lungthat lonak lei zawtnak (Herzinsuffizient a ngei ti mi khuaika Advident Diagnose dah nan ngeih ?\n6 . Kum 5 te lawng a umnak Sangau Innchungkhar nih hin thihnak a tong mi Pa hi an mah innchungkhar khat bantuk in cun an dawtlo hrimhrim ti cu a fiang i, a thihnak kong ah hin biatak tein tan an la duh lai ti zumh a um hrimhrim lo!Credit-Daniel Rum Hnin


MAH LAWNG HI KAN TUAH KHAWH MI ASI THLA CAMPIAK HNA USIH – The Chinlung Post\nMAH LAWNG HI KAN TUAH KHAWH MI ASI THLA CAMPIAK HNA USIH\nJuly 17, 2020 admin Chin 0\nFederal Hi Khoika dah a um hnga? Micheu nih kawl sin ah kan ti, micheu nih ralkap sin ah kan ti, micheu nih NLD ( Suu Kyi ) sin ah kan ti hna. Cu chinchap ah Suu Kyi nih Federal kong a chim duh lo eh, Tlaangcung mi kan lo ko cang e, CNLD an chuah ahcun Tlaangcung mi he lungrual tein an nawr lai i e kan ti lulh i kan ka lawng in kan ngol cio ko hna kaa thiam kan si ko hna.\nNi hin Kawlram kan zoh ahcun Tlaangcung mi zong i lungrual khawh a silo ticu hmuh dih a sicang. Zeiruang ah ticu Shanram hmanh khi hriamtlai tampi an um hna i State an khel cio tik ah an mah le anmah tu an i kap pah tawn ko hna khih. Rakhaing le kanmah hmanh kan chene a tha lo hih mu. Suu Kyi nih tuah khawhnak Authority hi ralkap nih peduh hna sehlaw Suu Kyi a bia ahcun kan i hrawm dih ko lai tiah zapi nih an hmuh cio mi a si i Federal zong a kan pek than ko lai ti hi zumh a si.\nCu lo ahcun lamdang a um rih lo, Pu Vom bang Phete sin tu ah beisei nak kan ngeih tthan lengmang dah tilo cun mu, Cu caah Constitution hmanh remh rih lo mi ah Federal kong te hna kan chim hi cu ralkap lungfimnak chinchin tu a siko lai. Ansin ah Independent le Federal cu a um ko nain, kum 60 lengpi nan hmuh ko cang i, a hal in va hal hicu huam ding hmanh khi a siti lo.\nKan ta cia lo ah mu ,a chuh in chuhkhawh le nihin tiang cu a sirih lo. chuh khawh khi sisehlaw chuhcolh ding khi a si hnga nain nihin tiang kan chut kho fawm lo, chut kho sihlaw kan chuhnak a sautuk cang lai.Cu caah chuh ding a si e, lak ding, hal ding ti te hna chim lengmang hicu ngaih huam hmanh a siti lo.\nCu caah zeitin dah kan lak khawh lai tihi upa te nih anruah caah NCA e ,Pinlung e…etc an tuah lengmang mi hi a si tihi hngalh a hau in ka ruah. Mi fanau hna nilan dang cu um sehlaw a ho hme a tu lelek ralkap duh nak zulh lengmang cu a huam hnga mu ,cu caah kan lung fim seh ,zeihmanh tlaangcung mi nih nihin tiang tuahkawh mi kan ngeih lo hi thei sihlaw kan kaa hi naltuk hlah seh.\nRam caah thlua a chuakmi biatu hi chim deuh uhsihlaw upa hna caah le Suu Kyi caah thlatu campiak ko hna uhsih. Mah cucu kan tuah khawh mi a si.Cun Federal / Independent te hna cu a kheltu nih an i lungrual ko hmanh ah a pe khotu lungthin ah a um mi a si caah kha lungthin ah a la kho mi si a hau tiah ka ruah.\nDemocracy tling a um cianak Mizoram hmanh ah MNF nih kum 20 leng an rak khel mi chungah midang India Prime Minister nih cun an lungthin chung ah a um lo caah an tlam a rak tling lo i Rajiv Gandhi Prime Minister a hung chuah bak in an tlam a tling tiah kan hmuh. Cu caah nawlngeitu Prime Minister te hna hi an biapi ko rua ,cu caah Rajiv Gandhi bantuk in an pupa chan in ram a dawmi minung Suu Kyi bantuk lungthin longlong ah Federal cu um dawh a si.\nNihin tiang Aung San a thihri in kawlram ah Federal kong ceih cu chim lo democracy kong hmanh an rak ceih ngam lo, an ceih ahcun Insein thong ah luh colh a rak siko ,a fanu Aung San Suu Kyi a hawngchuah le cangka in democracy bantuk in kawlram cu kan kal hna i Constitution le democracy phung in a si rih lo mi ah le Full democracy hmanh kan si rih lomi ah Federal in kan i hruai te lai tiah a mah longlong nih a chim rih.\nA ka in a chim vial hin i za rih ko sihlaw a ttha tiah ka ruah ,zeicah tiah Constitution hmanh remh a si rih lo ,democracy tling hmanh kan si rih lo caah a nun rih i a mah kha President a silo le NLD nih an teirih ahcun Rajiv bantuk in a kan pek hrimhrim ko lai ,a mah lo in midang a kan petu ding kawlram ah nihin tiang an lungthin cu chim lo ,anka pahle hmanh ah beisei mi nan hmu el hna maw ?\nNan hmuh hna ahcun kan chim cio tuah uhlaw a ttha tuk hnga. Cu caah kei cu zeidang lei in bomhnak hi Chinram caah ka hmuh rih lo caah Chinram caah cun Daw Aung San Suu kyi a nun khua sauko seh ti in ka au ton ko cu teh. Cattialtu: A Le Nichin\nCAKEI LUNG THLI TUM CABIA NIH A TURU BAK KO HIH\nA RIAN AN PHUAH AHCUN TRUMP CAAH THAWNGTTHA BAK SI LAI


UICO COZAH : Ralkap rian cu raal doh le ram mipi venhim a si, Aung Hlaing cu a molhmi Uico bantuk – Onlinenungak\nUICO COZAH : Ralkap rian cu raal doh le ram mipi venhim a si, Aung Hlaing cu a molhmi Uico bantuk\nUICO COZAH. Mirum chungkhar pakhat nih an inn vengtu ah Uico pakhat an zuat. Uico a rian cu mifir le raal an rat tikah boah le rak doh kha a rian a si. A sinain cu Uico cu a molh caah mifir le raal do loin inn chungah a lut i a chungkhar tu kha a seh a boah hna. Cu Uico cu zuat peng awk a that lo caah an thah.\nRalkap rian cu raal doh le ram mipi venhim a si. Mynt Aung Hlaing cu a molhmi Uico bantuk in ram le mipi vengtu si loin mipi caah raal ah a cang. Cu bantuk Uico cu thih awk a tlak.Tlir Lian Thang\nA Pasal Bak Pasal Tha Bak Si : Police Bawi Pakhat U Ngi Ngi Naing Nih A Police Sinak A Chiah I Chuahnak A Tial Colh\nTu lio kan kawlram Aana tingnak in uk nak a lak mi khi kan duh lo tiah cozah rianttuan pawl tthenkhat nih duh loin an van um thluahmah hna cheukhat cu rian phuah lai phan ah le ralkap uknak cohlang ruang CDM ah telve loin zung kai zong an um ve thiam.\nPolice sakhan hmu a si mi U Ngi Ngi Naing cu Civil Disobedience Movement tuahnak i ai tel hnu ah a rian dinh nak ca cu a ttial colh uar a um kho taktak. CDM colcanghnak ah ai tel mi hna caah cun thazaang lak nak ttha taktak pakhat cu a si.\nPolice bawi pakhat a si mi U Ngi Ngi nih a rianphuahnak ca a chiahmi kong he pehtlai in ka rian ttuan hawi Police hna cungah zumhtlak lo leirawi tu si loin ralkap uknak tang tu i Police rian ka ttuan khawh ti lo ca tu ah kai dinh le ca ka ttial tu hi a si tiah a duh lo nak cu a langhter.


George Floy A Thattu Police Officers 4 Hna Leitang Sihni 4 Cu Biaceibawi Nih A Kham Hna – Chuncha News\nGeorge Floy A Thattu Police Officers 4 Hna Leitang Sihni 4 Cu Biaceibawi Nih A Kham Hna\nFloy a thattu police officers 4 hna leitang sihni 4 cu Floyd an thahnak a kong solhnalh phunphai in bia an vaivonhter caah Minneaplis biacehbawi nih an bia zungah luhpi lo dingin a kham hna. Hi police 4 hi hmunkhat te ah rian an tuanti, lai an nawnti ko caah, an 4 ningtein hin taza zong cuaiti ding an si, tiin sihni pakhat nih a chim. Floyd a thihnak kong he pehtlaiin a kil tampi huapin zohnak an tuah i Hennepin County District Court Judge a si mi Peter Cahill hmaika ah an hmuhning pawl an chuahpi hna. Floyd an thah hnu ah hmunkhat te ah an 4 ningtein zung i an chuah avoikhatnak a si. Chauvin hi Floyd hngawng a khukin a rialdittu a si caah, second degree lainawng hmuh in taza an cuaimi a si.Hennepin County Sihni Mike Freeman le dang 3 hna hi lenglei sihni i sawm lo piin sizung ah Floyd ruak an vung hlathlat caah, biaceihzung chuak dingin nan i tlak lo, tiin Cahill nih a kham hna.\nFloyd a thattu a hlei in dineimi rihai si tha lo tham cu Minneapolis Police Department nih miphun thleidannak cirhchanh in a cung i tha le zaang an hmanmi hi a si. Tutan i a thihnak kong solhnalh an i timh hi cu Floyd avoihnihnak an thah bantuk a si, tiin amah lei sihni a tuanpiaktu Ben Crump nih a chim. Chauvin hi a vaar vuakvak coat angki, le a chunglei ah angki nak le necktie an hruk aih hna, cun vandum zawng mask ai hruk. Floyd an thah lio i lamkam minung nih video a zeih lion akin a derthawm deuh mi a lo. Lainawng 4 hna kong an chimmi a vai khah viar ko hmanh ah, kaphnih biachimmi ngeihpiak hi a biapi hringhran, zeicahtiah a dang tete in an bia kan ngeih hna a si ah cun taantakmi chungkhar nih Floyd a thihnak hi a hlamter lengmang lehlam hna lai, tiah state special sihni Neal Katyal nih a chim.\nHakha Chin Oo Sii Sang Chung Ii Zaan Ah Zuu Ding, Le Buai, Phung Ning Lo In Hmnthur A Hlonh Mi Cu


J.K ROWLING (Harry Potter Cauk Tialtu) – VAKOK AUTHAWNG\nJ.K ROWLING (Harry Potter Cauk Tialtu)\nCapar (Article) / By vakokauthawng / June 25, 2020 March 28, 2021\n(Harry Potter Cauk Tialtu)\nJ.K Rowling (A mintling cu Joanne Kathleen Rowling a si) July 31, 1965 ah England ram Glouccestershire ramkulh Yate khua ah a chuak. Amah nakin kumhnih a ngakchiami naunu Danne a ngei. J.K Rowling nih a ngakchia lio kong cu hitihin a chim.\n“Ka ngakchia lio kha a rak nuam tuk. A caan caan ah kan khan chung i ka hawile nih ka min hi pa min a si tiin an ka capo tawn i ka thin a hung i ka rak tap tawn”.\nRowling hi a ngakchiat lio tein catial thiam si duhnak a ngeimi a si. Ngakchia dang hna cu siibawi, engineer si kan duh an ti lioah Rowling nih cun catial thiam si ka duh tiah a ti. A ngakchiat lio tein a caan ah a lungah a chuakmi tuanbia tete a tial i a naunu Danne cu a relter tawn. Kumruk a si ah tuanbia cauk pakhat a tial.\n“Ka tialmi tuanbia cu saveh kong a si. Ka nu nih a rel i a tha ngai, tiah a ka thangthat. Ka nu nih a ka thangthat ruangah catial ka duhnak a ngan chinchin. Hi ka tialmi hi cauk in ka chuah lai tiah ka nu cu ka chimh i zeihmanh chim loin a merh. Zeiruangah dah mahti khan ka nu sinah ka chim hnga ka thei lo. Ka lung chungah a ummi kha ka hei chimh ko” tiah Rowling nih a chim. Cu nih cun Rowling hi a ngakchiat lio tein catial thiam si dingin duhnak nganpi a rak ngei cang ti kha a langhter.\nNikhat khat ah cun catial thiam ka si lai tiah zumhnak zumhnak a ngeihtertu hi a hawinu Shine a si. Hi kong he pehtlai in Rowling nih hitihin a chim.\n“Nikhat khat ah cun catial thiam minthang na si lai, tiah Shine nih a ka ti, a bia nih thazaang tampi a ka pek pinah ka si hrimhrim lai tiah zumhnak zong a ka ngeihter. Ka tialmi ca hi a rel i thuk piin a ruah hnuah a ruahnak a ka pek tawn. Anih hi zeitikhmanh ah capo a hmangmi a si lo caah a chimmi ka zumh khunnak a si”.\nRowling cu 1983 ah High School a dih i Oxford University ah kainak a tuah nain an cohlang lo. Cutikah a nu le pa fialnak bangin Exeter College ah Franch holh a cawng. Kum thum a kai hnuah Franch holh in dikari a lak. Amnesty International ah rian a tuan nain a huam phun a si lo caah kumkhat lawng a tuan i a chuak than.\nNikhat cu a tlangval pa umnak Mancester ah a va tlawng i amah lawngin tlanglawng aa cit i a umnak London ah a rak kir. Lampi ah an tlanglawng a rawk i nidang nakin suimilam pali an rau. Cuti i tlanglawng cung i a thut ko lioah cun Harry Potter tuanbia hi a lung chungah “duk” tiah a hung chuak. Tlanglawng a rawh chung suimilam pali chung vialte cu a lung chungah Harry Potter tuanbia tial ding kha pakhat hnu pakhat in an hung lang. Vun tial colh a duh tuk nain zeihman catialnak thilri aa ken lo.\n“Mah lioah khan catialnak a um lo caah a ing a puang tuk. Ka pawng i a ummi hna sinah Ballpen vun hlan ding kha ka ngamh bak lo, ka ning a zak tuk” tiah Rowling nih a chim. Cuticun London i an inn a phak lecangka in Harry Potter tuanbia cu a tial colh.\nKum 1990 ah nu a thi. Rowling hi a nu he aa tlaihchan tukmi an si tikah a nu a thih cu a ngaih a chia tuk hringhran. A nu zunngaihnak a dam deuh khawhnak dingah tiin 1991 ah Rowling cu Porturkey ah a kal i sianginn ah Mirangca chimtu a tuan. Cuka i a tuan lioah TV Thawngthanhnak i thawnglatu a simi Jorge Arantes he an i uar i 1992, October ah an i um. Fanu pakhat Jessica an ngei. Asinain kumhnih hnuah an i then than. A pasal nih cun a thawl hna caah kumkhat lawng a simi a fanu Jessica he hmundang ah an kal.\nRowling le a fanu cu 1993, December ah England ah an kir than i Edinburg khua chung i inn-khan hmete ah an um. Cuticun a dih rih lomi Harry Potter tuanbia tial cu a peh than. Rian a ngeih lo caah cozah bawmhnak tlawmte i bochan in khua an sa. Khuasik a phak tikah innchung lumternak onnak ah a dih dingmi meiman pek ding kan ngei lai lo tiin a naunu pasal lakphak dawr pahnih, Nicolson’s Cafe le Elephant House ah zingin mui tiang ca a tial tawn. Ca a tial chungah a fanu cu a nu pawng i thutdan sau cungah aa hngilh tawn. A hran a tialmi kha inn ah catialnak seh in a tial than. Catialnak computer zong aa cawk kho lo. A caan ah cun a lungthin a der tuk ve tawn. Asinain a catialmi ah khan a lungthin dihlak a pek i a lungthin dernak a dam than tawn.\nA catial cu 1995 ah a lim. Cu a limmi cu Harry Potter tuanba cauk a hmasa bik a simi “HAARY POTTER AND THE PHILOSOPHER’S STONE” kha a si. Lungtho ngai in a tialmi cu cauk chuahtu sinah a hei kuat. Zarhhnih a rauh hnuah cauk chuahtu sinin cakuat a rak phan. Cu cakuat ah cun na tialmi cu ngakchia nih an duh phun a si lo, cauk ah chuah tlak zong a si lo, tiah aa tial. Rowling cu a lung a rawk tuk i nithum chung rawl zong a ei huam lo. Kum nga chung thi dengmang in a tial vemi, cauk chuah tlak a si lo an timi kha a celh in a celh lo.\nZarhkhat a rauh hnuah a lungthin zong a hung dam deuh cang i zeitindah ka tuah lai timi a ruat. A catialmi cu hnawmphung ah maw ka hlonh lai, asiloah mei in dah ka khangh lai? Cuti ka tuah ahcun kumnga chung ka retheihnak vialte pakpalawng ah a cang lai, ti a ruat. Ka tialmi hi a tha tuk, a bik in mino nih an duh tuk lai ti kha Rowling nih cun a zumh peng. Cuticun a ca cu cauk chuahtu dang sinah a kuat than. Tutan tal hi cu chuah duh hram hna seh tiah thla a cam.\nZarhthum a rauh hnuah cauk chuahtu sinin cakuat a rak phan. Thinphang pah, i ngaih pah nawn khin cakuat cu a vun samh. Hmasa bantuk thiamthiam, na ca hi a sau tuk, ngakchia nih an duh lai lo, ti a si hoi. Asinain cakuat a donghnak ah “I ZUAM RIH” timi thapeknak aa tel. Hmasa bantuk khan cun a lung a rawk ti lo, tuar khawhnak thazaang a ngei deuh cang. Zarkhat hnuah cauk chuahtu dang sinah a kuat than, cu zong cu a hlawhtling hoi lo. Rowling cu a ngaih a chia tuk.\nAsinain lungdong lo tein cauk chuahtu pakhat hnu pakhat in a kuat hna. Voi tampi hnon a tong (Voi 12 tiang a tong). A naunu Dianne nih a rak len i tha a pek lengmang. Kumkhat a rauh cang pinah cauk chuahtu ahomanh nih an catialmi an chuahpiak duh lo i a lung a dong cang. Cuti i lungdong in a um lioah nikhat cu Boombury Cauk chuahnak nih na cauk tialmi chuah dingin kan lung a tling, tiah ca an vun kuat. Cu zong cu tuanvo ngeitu hna nih an duh ruangah si loin cauk chuahnak company a ngeitu a fanu Alice (kum 8) nih tlawmpal a rel i a duh tuk caah a pa kha cauk in chuah ko tiah a ti peng ruangah a si. Bloombury i Editor Barry Cunningham nih Rowling cu hmasa ah Pound (Britain tangka) 1,500 kan in pek lai i a dang cu cauk zuarmi zoh in kan in pek than lai, tiah a chimh. Rowling cu aa lawm tuk i a au a khuang, aa hlok. A pawngah a thumi a fanu nih ka nu hi a hrut cang rua, tiah a ruah.\nA rauh hlanah Harry Potter tuanbia cauk cu a hung chuak. Uk 1,000 lawng an chuah. Cucu a dih zau i a dang an nam than. Mipi nih an duh tuk caah atu le atu an nam than lengmang. Cuticun Harry Potter cauk cu Britain ram ah zuar khawh bikmi cauk a hung si. Catialtu J.K Rowling cu catial thiam minthang ah aa chuah. Cun America i cauk chuahtu company a simi Scholastic nih Rowling cu Pound 100,000 pek in a cauk kha America ramchungah anmah lawng chuahnak nawl an hal. Cu lawng a si lo. Hollywood muicawl thlaknak company Warner Bros nih Harry Potter cauk cu muicawl thlak dingah Dollar a nuai in an hal. Cuticun J.K Rowling cu ni nikhat ah minthang le mirum ah aa chuah. Pakhatnak Harry Potter cauk hnuah Harry Potter a peh zeimawzat a chuah rih. Cu zong cu Warner Bros company nih muicawl in an thlak.\nA pasarihnak, asiloah a hnubik Harry Potter tuanbia cauk a simi “Harry Potter and the Deadly Hallows” timi cu Dec 21, 2006 ah a tial dih. Cu hnu cun Harry Potter cauk a tial ti lo. Harry Potter cauk cu Britain le ramdang ah an zuarmi dihlak hi Nuai 11 leng a si. A cauk man in tangka tampi a hmuh pinah muicawlnak man zong tampi a hmuh.\nJ.K Rowling cu Robert Balbraith timi min in upa deuh rel dingah cauk tial a peh. Hmasa ahcun an manh tuk lo nain J.K Rowling tialmi a si ti an theih cun tampi an zuar khawh than.\nRowling a pahnihnak a pasal Neil Murray le a fanu pathum hna he Scotland ram ah nuam tein khua an sa.\nCinkentlak a bia cheukhat:\nKan nunnak ahhin sunghnak cu ton hrimhrim a hau. Sunghnak ton lo dingin zeizong vialte ah ralring tukin kan um pengah cun nuamhnak timi a um kho ti lo.\nKa nunnak ah khur a thuk tukmi chung i lung cungah ka tla bal ko. Asinain cu lung cungah cun dir in kan nunnak hi ka sersiam than.\nA ral a thami hna caah vawleicungah a si kho lomi a um bal lo.\nKan nunnak ah si kan duhmi kan tuah khawhmi khi a fekmi biakhiahnak ruangah a si, thiamnak ruangah a si lo.\nZuamnak le van hi ka zumh ko, asinain zuamnak um loin zeitik hmanh ah mivantha na si kho lai lo.\nNa lungsau ahcun nihkhat khat ah na caah hlawhtlinnak kutka aa ong hrimhrim lai.


R.I.P : CDF-Mindat Minung Pakhat Ralhrang Kut In A Kan Liam Tak A Poi Tuk Hringhran Ai E – Buanchukcho\nthawngpang dang : Kani pengah Mipi ralkap le ralhrangbu i kahnak ruangah khua 12 leng an zam dih\nSakaing ramkulh Kani peng Myaing khua lamteh ah tuzing May 22 ah Mipi ralkap le ralhrangbu hna an i kap caah pawngkam khua 12 in mipi hna cu an zam dih tiah theih a si. I kahnak hi tuzing suimilam 7:15 hrong ah rallokap mawtaw 10 leng he suimilam 1 leng chung an kah caah Kinyua le Khungkyi oksuh ah a um mi khuami hna cu an ti i an zam dih mi hi a si.\n“An in kah nak pawngkam khua 12 leng cu an dihlak in an zam dih cang. Pakhat hmanh an tang ti lo” tiah Mipi ralkap pakhat nih a chimh. An in kah nak hmun le Kinyua hi meng 15 hrong a hlat mi a si nain ralhrangbu lei nih meithal ngan he din lo in an kah thluahmah caah Mipi an zam dih mi hi a si tiah theih a si. #Thanlwinkhet news


Vice President Van Thio nih Mandalay Thingyan puai zawh – Chin 7 News\nKawl pawl an i lawmh taktak. Tulio Kawlram rampi Vice President simi Henry Van Thio cu Mandalay khuapi chung an tuahmi Thingyan puai a zawh ve. Sunglawi ngai in an conglawmh i amah zong nih mipi Thingyan a rak hmangmi hna cu eidin a phawtzamh ve hna. Cu ti Thingyan puai a kalnak hmun cu Mandalay khuachung 26 Lam zawn i an tuahmi ke kal titoihnak an tuahnak hmun ah a si.\nCu bantuk kekal titoih an tuahnak cu kum thum tluk si cang. Kum dang cun Rampi president tiangtiang nih cun an veh balmi a si lo. Sinain tutan a voithumnak an tuahnak hmun ah kan pa Henry van Thio nih a zawh hna caah an i lawm ngaingai.\nMi tampi nih cun Kawl titoih hi sualnak asi tiah kan ti. Hman pi lo le tel pi lo ding ti tiang in kan chim. Cu lak cun kan ram chung tuahmi puai a si ko tel pi ve ding an si ko a sual lo a timi an um len ve. Zeipoh hmanh hi a hman thiam cun an tha dih ko. Thingyan zong hi sualnak a hmangmi an um, tha tein a hmangmi an um ve thiam. Ref: 7DayTv\nAung La Nsang nih Laimi cung ah a lunglawmhnak chim


Atu U.S Dirhmun Cu Thinphan Dailo Taktak Si – Chin World News Evening\nU.S ram cu thinphang taktak si ko cang. Atu cu president Trump ttanhtu cheukhat cu khuachung ah hriamnam le meithal i putin khua lak ah an um cang. Hi kong he pehtlaiin FBI nih an chimmi cu “U.S state kip ah Trump ttanhtu hna nih hriamnam le meithal i putin buainak an chuahter khawh men cucaah mipi zong nan tlawnlennak ah nan i ralrin taktak a herh” tiah thawngthanhnak an tuah.\nPresident elected Joe Bidden nih Jan 20 ah president biakamhnak a tuah lai caah khini ah khin Trump dirkamhtu hna nih duhlonak an langhter i, buainak faakpi a chuak kho men tiah ruah cio a si. Kan theih bantukin a luancia January niruk ah Congress nih phungning tein Biden cu U.S president caah fehter a si i, Trump ttanhtu hna an lungtlin lo caah vawleicung ah a im bik timi Capitol innpi cu an luh hnawh caah buainak faakpi a chuah lawng si loin faaktukin U.S cozah zong an mualpho phah.\nA bikin President elected Joe Bidden nih Jan 20 i president biakamhnak a tuah ni ah khin buainak a chuak kho timi an phan caah ralkap minung 25,000 tiang vengtu dingah timhcia in an chiah cang hna. Tthenkhat ruahnak ahcun Trump nih Matial Law a chuah khawh men tiah a ruatmi zong um si ve. Zeisi paoh ah Jan 20 tu khi hngak phawtrih ko hna usih! Thinphang ngai pakhat simi u cu Trump ttanhtu cheukhat hriamhrei he khuachung i an vahmi hi thinphang bik si.\nAtu lio Trump thawngphang relchih: President elected Joe Bidden nih biakamhnak a tuah hlan Jan 20 zing/morning ah President Trump cu White House chuahtak lai tiah AP nih a ttial. Joint Base Andrews, Maryland ah thlahnak tawite an tuah piak lai i biachimnak zong ngeih dawh a si. Cun, Air Force One in Florida a inn ah a kal lai tiah an ttial.\nUS Democracy nunphung ning in President ah thim tharmi cu President a si liomi nih don/welcome tuah a si tawn nain Trump cu Bidden hi a chawn lo i, biakamhnak puai/inauguration zong ah aa tel lai lo tinak a si. Vice President Mike Pence belte nihcun a rak kai thar dingmi Kamala Harris cu nilini ahkhan a chawnh i, congratualtions zong a pek tiah an tial chih.\nPresident Trump cu approval rating 29 he White House a chuah tak lai tiah Pew Research nih an thanh. U.S President a tuan balmi vialte lakah Aprroval Ratting a chiabik ah aa tel. Ukraine president Volodymyr Zelensky he telephone an ichawnh lio ah President Zelensky cu “Joe Bidden le a fapa Hunter Bidden zikhnawh an einak nan hlat/investigate lo ahcun Ralkap thazaang caah bawmhnak $214 million hi kan pe hna lai lo” tiah a ti’ tiah an biaruahnak a theitu, U.S intelegent pakhat nih a thli tein a phuan. Cucaah US congress nih Ukraine bawmhnak a ceih cangmi cu, amah pumpak political gain/hlawknak caah a hman tiah Democratic Party nih Impeachment an tuah. Asinain Senate ah GOP nih an dirhkamh caah an tuan kho lo.\nCun, Election result a cohlang duhlo ruang ah a chuakmi buainak ruang ah a voi 2nk Impeachment an tuah rih i, House nihcun an cohlang cang. Jan 19 ahhin Senate ah an ceih tthan lai i, Senate ah a sungh sual ahcun, politics ah aa tel kho ti lai lo. Asinain a term dih he aa tong cang caah Senate nih ceih loin an dihter lai tiah ruah cio a si. Donald Trump hi uartu tampi a ngeimi President a si ve ko nain US President a sinak tuanbia cu, dawhlo ngai in a dih. Credit: Zasang Cinzah\nSalai Cung Dawt Cem nih meithal kahnak in mual a kan liam taak


Falam pawngah kan Lai ralkap nih Kawl Ralkap motor 9 bomb an puah hrawhpiak hna | The Chin Express\nFalam pawngah kan Lai ralkap nih Kawl Ralkap motor 9 bomb an puah hrawhpiak hna\nFalam khua pawng, Taal khua pawngte ah umhmun khuarmi ralhrang Kawl Ralkap motor 9 cu nizaan October 17 zaan ah kan Lai ralkap CNF, CNDF le CDF nih bomb puah in an hrawhpiak hna.\nRalhrang Kawl Ralkap motor 60 hrawng cu October 13 zingka ah Falam in Hakha lei ah an chuak nain kan Lai ralkap pawl nih an kham kah hna i nihin tiang Falam khua pawng ah hmai nor kho lo le Falam lei kir kho loin an i tap peng ko.\nCNDF biachimtu nih, “Zahan zaan ah Taal khua pawngah ralkap motor 9 kan hrawhpiak hna,” tiah a chim.\n“Ralkap motor cheukhat cu an ke kuai viar.\n“Ralkap zeizat dah an thi ti balte kan hngal kho rih lo.\n“Tu zingka ah Falam khua in miakpi in voi 2 an kan kah. Raltuknak vanlawng zuan thawng zong kan theih,” ati.\nOctober 14 zaan zongah kan Lai ralkap pawl nih ralhrang Kawl Ralkap motor 7 bomb puah in an hrawhpiak cang hna.\nCNF biachimtu Salai Htet Ni nih, “Kawl Ralkap pawl Falam an phak hnu in atutiang ahhin voi 8 kan i kap cang,” tiah a chim.\nSagaing ramṭhen, Kalaymyo lei in Kawl Ralkap 700 hrawng cu motor 60 hrawng le tank 2 khat in October 12 ah Falam khua an rak phan cang.\nOctober 13 zongah Magway ramṭhen, Pakokkku-Kyaukhtu khua in Chin ram, Mindat khua ah Kawl Ralkap 1,000 leng cu motor 90 hrawng le tank 2 in an phan ve.\nMindat a phanmi Kawl Ralkap pawl cu Matupi lei ah tlawmpal an chuak nain nihin tiang Matupi an phan kho rih lo. Mindat-Matupi lam a minmi um fawn. CDF-Matupi nih an bawh fawn hna. CDF Matupi nih an kah hna i ralkap 2 an thah cang hna.\nCDF Matupi, Mara le Zotung nih, “Federal democracy phungphai a zulmi mipi cozah a chuah tiang, CDF unau hna nih kan ram cu ralhrang Kawl Ralkap kut in kan ven peng lai,” tiah cathanh an chuah.\nHmasa thawngpangHakha SAC ralkap a zaammi Hin Lian Piang nih SAC dirhmun a phuan\nHnu thawngpangMin Aung Hlaing nih thongtla 1,300 thlah in ASEAN le ramdang a helh hna


Federal army sersiamnak caah caan tamtuk lak a hau rih men lai. – Hakha Cherry\nFederal army sersiamnak caah caan tamtuk lak a hau rih men lai.\nFederal army sersiamnak caah caan tamtuk lak a hau rih men lai. Abikin hmual ngei tein dotinak tuah thawk ding hrim ahcun caan a rau kho men.\nNaihrawng facebook thawngpang tial cheukhat pawl nih Federal Army hruaitu dingah an tarmi minung cheukhat hna khi methal zong zunkhat te hmanh a puah bal lomi minung hna an itel. Mah pawl nihcun zeitindah hriamtlai pawl cu order an pek khawh hna lai? Tlangcung hriamtlai lila chung zongah hmunkhat te ah tangtinak ding caah tampi biaruahnak ngeih a hau rih. Abikin Shan ram chung hriamtlai pawl ko khi pakhat le pakhat an karlak ah itheihthiamnak an ngeih ta a hau.\nCucaah atulio thilsining zoh tikah mah le State/miphun cio in lohma nawr cio le mipi kilven cio tu hi kan itinh awk deuh ding asi. Cun kan mah he neihniammi le pakhat le pakhat ibawmh kho dingmi tlangcung hriamtlai phu dang pawl he cun asi khawh chungin raltuk tantinak sacho le pehtlaihnak lam sial a herh ngai.\nFederal Army sersiam khawh ahcun itel ve ding asi ko, nain atulio caan ahcun mah le miphun/State cio ah Kawl ralkap pawl thazaang dernak caah do/zam/kham cio ding hi a taktak ah a cang khomi thil (practical) asi deuh ko ruah.Credit-Salai Z T Lian\nAdang relthan:Tuzan cu” Patlingpi nguingui thlak in ka ttap ko. Aruang pahnih aum.(1) Tuluk nih kawlram mipi hi” Uico le Arfa tluk hmanh ah a kan rello. (2) Uico pa nih Aana ating i akan thah. Culio ah Mipi nih kan celh tilo i” kan doh ve hna. Kanmawh lo hrimhrim lo. Abik in kalay um kan unau hna nih” Uico pawl an doh ve nak kong ah” Micheu nih kanfawrh hna i kan sport mi hi apoi tuk kati.Mah le Fb cio in” kalay mipi bawmh nak” Meithal cawk nak kan ti cio.Hihi mipi kan dawt ruang ah asi lo.Mipi fahnak kan pek asi.\nMipi kan dawt taktak asi ah cun” Kan unau kalay pawl hi” Anlung tthumh rih ding in” Anem nak tein kan chim hna awk asi.Hmuh cio le theih cio mi” KNU le KIA pawl nih Uico pawl hi kum zeizat dah an rak doh cang. Antei ma? Teihlah. Mipi harnak petu ah an cang. Kawl ralkap hi” Army member 500000 hrawng ansi. Hriam nam tlamtling angei ti khawh asi. တိုင်းရင်းသားလက်နက်ကိုင် vialte i fawnh in”100000 hrawng kansi.\nCNA/ F hi antthut sawhsawh lai tiin aruat mi kan um men lai. An tthut sawh2 lo. KNU le KIA pawl nih” Uico pawl an doh ning hi an hmuh i an theih. Mipi zeitluk in dah an temtuar i an vaivuanh. တိုင်းရင်းသားလက်နက်ကိုင် vialte nih ” lungrual tein doh i” Mipi har nak tawnter lo hi ani timh mi asi.\nCulak lai ah” Mah le pengtlang cio in ” kawl ralkap Uico pawl doh i timh cu” Arti in lungpi cheh bantuk men khi asi lai. Hitluk kanlung retheih lio ah” CDM bawmh nak phaisa ” Afir lai e” cu e” kha e” Kei mah sin ah kakuat uh” Anihsin cun kuat hlah u ti ban tuk.\nKalay mipi le Uico pawl idoh nak ah ” Mah le Private in bawmh nak hal ban tuk. Laimi kanthluak le kan lungput hi.Teinak le thluachuah ahmuh ding Lungput le thluak ngei cang usih. Teinak ngeitu Pathian sinah ” Biatak tein thlacam usih. Lungrual tein. Kantei lai.Hc Pathian Dawt\nVery Good News Pu Tum Hrang le Pi Biak Thluai (Khuabung ) khua Family nih Kan Ralkap caah $10,000 (Thonghra) a thawh\nDr. Lian Hmung Sakhong zong nih 2008 le NCA cu ralhrang lila nih an tuarsernak in an thah cang tiah a chim.


Ningzah Hngalh Caan A Cu Tuk Cang Lo Maw ? – Chin 11 News\nNingzah Hngalh Caan A Cu Tuk Cang Lo Maw ?\nRakhine le Chin, miphun dawtnak le tanhnak ah kan dirhmun tawi padet te in zohti hna usih. 2015 thimnak Rakhine ah miphun party nih thutdan tambik in 20 leng an laak. 2015 thimnak Chin ah ZCD chim lo, Chin party pakhat hmanh nih thutdan an hmu lo.\n2020 thimnak ca ding Rakhine ah NLD party in atu tiang aa cuhtu ding sohhlua a chiami 7 lawng a um rih. Phundang in kan chim ahcun thutdan 40 leng i cuh dingmi ah NLD in minung 7 lawng nih an chiah rih. Zeitluk in dah NLD nih Rakhine miphun an tih hna ti kha fiangte in a lang.\n2020 thimnak ca ding NLD party in aa cuhtu ding hi Chinram huap cu chim lo, Hakha peng thutdan 5 ca te lawng hmanh ah sohhlua a chiami 15 an si. Rakhine ah miphun dawtnak a thang i Chinram ah Kawlpa bochannak a thang chinchin ve. Phundang cun Chinram ah sal lungput zor loin a thang chinchin rih. Sal lungut cu mah le mah i bochan ngam lo in midang bochan le mi ke in dir i mi pekmi paoh aa lawm khimmi khi an si.\nRakhine cu miphun ah an i thanghphawk, an hmin nain Chin miphun cu mah miphun party tanh le dirpi lo in Kawlpa chakrenghmi party kha kan coka le kan inntual ciacia ah kan i bochan in kan tanh deuh rih hna.\nNLD party lutlai U Win Htein nih, 2020 thimnak ahhin Rakhine le Shan ahcun kan party nih teinak kan hmu lai ti kan i zum bak lo, a ruang cu miphun dawtnak ah thukpi in hram an thla cang a ti. Ramkulh dang ahcun kan party nih teinak kan hmuh rih ko lai a ti. A chim duhmi cu Chin te hna cu miphun dawtnak le tanhnak hram an thlak rih lo ca le an chakmerh khawh rih an si caah kan party nih teinak kan hmuh rih ko lai ti khi asi.\nCucaah, kan tappi le kan inntual buainak le sersiamnak kongkau ahcun miphun dang pa nakin kanmah le kanmah i bochan in kan i dirkamh deuh awk a si ve cang lo maw? Miphun dawtnak le tanhnak ah sal kan lawh rihmi hi na ning a za ve rih lo maw? Kan innchungkhar buainak le sifahnak phisin nak ding ah kan innpa asiloah khualpa maw kan i bochan in rak kan tlangtlak ko kan ti peng rih hna lai?\nChinmi nih miphun dawtnak le tanhnak ah thukpi in hram thla ve cang hna usih.


Dominion Company thil tuah mi cu US mipi nih an zoh cang ko hna. Mangchia si sual hnga maw ti si cang – Thechinlungnews\nDominion Company thil tuah mi cu US mipi nih an zoh cang ko hna. Mangchia si sual hnga maw ti si cang\nMi tampi commnet ning a cun, Dominion nih mah bantuk in Trump sihni taza an cuai mi hi an tuah sual cik cek lai tiin an tih ning an chim thluamah cang\nA ruang cu mah bantuk in tazan an cuai a cun Trump sihni Rudy nih a tak tak a si maw si lo cu Forensic Audit kan tuah lai a ti lai i, Forensic audit an tuah a cun Dominion company hi mualpho khawh mi a si caah tiin an chim\nDominion voting machine Company nih an rak chim ning an cun, Trump sihni Rudy Guiliani nih Dominion Company min a chiat ter ruangah $1.3 billion damages tangka liam ding in taza cuainak an chuah pi cang\nDominion company nih an chim ning a cun, “Rudy Giuliani New York Mayor hlun nih mipui millions tam pi sin ah bia dik lo a chim i,\nVote tampi Dominion voting machine nih hlennak a tuah tiah sual a kan phawt caah le Company nih hin Election kongah zeihman thil dik lo kan tuah lo.\nRecord kan tuah mi vialte a dik dih, Kan rian tuan ning le kan system hi a hman ti kan dirpi tiin an chim\nGuiliani nih lehnak a tuah cawlh. Dominion company lawsuit nih taza cuainak an tuah mi a leh ning cu, WABC, the talk radio station”\nah Dominion’s defamation lawsuit $1.3B varuangah an company tuan bia vialte dothlatnak ka tuah lai.\nFinance zeilei poah ah heh tiah ka cawlh cang lai. Mah bantuk thil an tuah mi hi hate-filled left-wing pawl lungput men men a si. Free Speech ah censors an tuah. Mi Constitutional rights zei an rel lo caah dothlanak ka tuah hrim lai tiin a chim\nBe the first to comment on "Dominion Company thil tuah mi cu US mipi nih an zoh cang ko hna. Mangchia si sual hnga maw ti si cang"


Mithi ankarh chin lengmang ruangah Iran cozah nih thongtla minung 54000 hnacu cankhat chung zalonnak nawl apek hna - Khuaruah Har News\nIran cozah nihcun thong chungah minung tamtuk mihna zorternak ding hrangah tiin le coronavirus kham duh ruangah thongtla minung 54,000 hnacu cankhat chung chuah nak nawl arak chuah. Biaceihtu bawi pakhat asimi Gholamhossein nihcun a hmaisabik ahcun thongtla pawlhna cu zawtnak hrik an keng maw timi chek hmasak an si.\nZawtnak hrik an ngeilo ti kan theih hnu lawngah biakamnak minsenthut terin can khat chung kan chuah hna hi asi tiah a chim. Mah hnalak ahcun kum nga cunglei thongtla dingmi hnacu an itel hnalo. Sinain thongtlami British – Iran mibawmh chanh nak riantuantu pakhat belte cu British ram nawlpiak nak ruangah chuah zau asilai tiah theih asi.\nMahlio ah hin avapa tunih cun anupi sinin hin zawtnak hrik ichonhbarh sual khawh asilai tiah ruahnak angeih arak ngeih ruangah nawlngeitu hna zong nih amah chekhlat nak tuah dingin can an lakdeuh nak hi asi. Sinain thongchungah amah rak leng tawntu a chungle dang hna he zong tule tu an itongh peng tikah cun a chungkhar hna zong cu zohkhenh ding aherh.\nTuni tiangah cun amah cu ngandamtein a um korih. Mah nucu 2016 kumah khan ram ngiatthlaitu ah puhin thong kum ngachung thlak arak si. Amah nihcun kasi hrimlo tiin tuni tiang zongah arak al peng hna. British ram zong nih mahnu cu sualnak ngeilo asinak konglam cu aphuan.\nRamkip ah zawtnak hrik ngeitu dihlak cu minung 90,000 leng an sicangi athimi hna dihlak cu 3110 an sicang. Mah athimi hna chungin minung 77 hnacu Iran ram minung an sihna. Zawtnak ngeitu zong nikhat chungbak ah aletin ankarh ruangah tuah cun minung 2336 tiang nih zawtnak hrik an ngeih cang.\nMah zawtnak ngeitu hnalak zongah hin ngandamnak leiah emergency in zohkhenhnak leiah hruaitu pakhat zong arak itelve cang tiah theih asi. Iran ram parliament 290 hna chungin minung 23 hna nihcun mah coronavirus zawtnak hrik an ngeih cang ti asi. Iran ram nihcun American nih an puhning in zeihmanh thuhpheh mi an ngeilo tiah a chim.\n← A pathil thawnnak dingah sivai arak eimi a reh khawhtilo ruangah sizung tiang aphan mipa\nAmah le amah actress sidingah arak iruah ballo nak kong aphuangtu Khin Thazin →\nModel Thinzar Wint Kyaw Nih A Tungtai Dawhnak A Vun Langhter Than (+Video)\nRuahsur Lak Ah Kal In Nithawng Ai Cawk Kho Lo Mi Nithawng A Petu Sinon (+Video)\nNuclear raltuknak achuahsual asiah cun American ralkap hna nih hman an timhmi E-4B Nightwatch Vanlawng


Benjamin Sum” Farnu Pakhat Ka Nei Nain A Kan Thih Tak – Zion Tlang Media\nBenjamin Sum” Farnu Pakhat Ka Nei Nain A Kan Thih Tak\nChin tlangval tha le hlasak thiam Benjamin Sum nih an chungkhar kong a chim, Benjamin Sum nih “a hlan ah farnu pakhat ka rak ngei. asinain kum 4 a si hnu ah a kan thih tak, Keimah he hin Kumthum in kan i thlau, Kum 7 ka si lio ah a thih hi a si. a dam lo ruangah a kan thih takmi a si. Keimah Kumli ka si lio ah Ka pa nih a kan thih tak, Ka pa a thi cang nain ka nu hi an in ah a lawi lo. Ka pa le chungkhar sin ah khua kan sa. Kapa hi an unau lak ah a hniang cem a si caah an dawt tuk mi a si caah ka nu le kan unau in an kan dawt tuk. kan van a tha. ka nu cu kan pa le kan nu dirhmun ah a dir. Ka pi le ka ni caah an fa dir hmuh ah ka dir. ka nu nih a si khawh chung in a ka zoh khenh.” tiah a chim.\nCun A Peh than Mi cu ” Thil ka tuah poh ah thla an ka cam piak peng. kan chung khar ah nu pathum le pakhat keimah lawng ka si. Pa nei lo ka si tik ah a har ngai, Siangin ah My family tial can ah a har khun, hmanpungtin tuah can i pa min ti a hla can ah a tial ka harh nain ka tial ko. Mah ruangah hin ka nu hi ka dawttuknak a si. Myanmay Idol ka zuam lio in tuchung thiang ah pehzulh tein thazang a ka pemi nan dihlak cungah ka lawm. Hmai lei zong ah Benjamin Sum fakpi in ka zuam lai. ka lawm.” Tiah a chim. Credit: MC\nDaihnak Lamthluan – (Part 1) October 15 ni hin “Rampumpi Kahdaihnak” a si lo ah Nationwide Ceasefire Agreement NCA minsen an thutnak kum 4 a tling cang lai. Cu NCA camtuak cu ani theng ah si lo in, October 28 ah tuah ding in an thawn. A ruang cu ka thei lo na in, nizan nai hriamtlai cheukhat minsenthu telin Naypyitaw hrawnghrang ah zeimaw a puak, a kuai kho mi phunphai tuah an timh ti in biathang hna ruang ah khan a si hnga maw? 2011 thawk hin kan ram kahdaihnak kong ka tial tawn i, a hnu ah cun a tial zong khi katha a chiat tawn ca ah, tiallo ah hin a tha deuh ti phun in ka um na in, a ngai ngai te tiah cun daite um kha ka rak celh lo ko hih! Cu ca ah cun duhsah te in ka vun thai than hna lai i, a tu ah khuazeidah kan phak? zeidah a va chuahpi te lai hi lamthluan nih hin ti zong kha kan hei purhdah pah te lai. Hmailei kong tu cu chimkhawh a si lai lo ca ah, zeibantuk timhtuahnak hna dah an ngeih ti le saduh an thah mi te te hna cu kan theihtawk in ka tial pah lai. Cu nih cun ruahchannak te te zong a kan pek lai ka zumh.\nNan theih cio bantuk in, Kawlram daihnak lamthluan (Myanmar Peace Process) cu, aa thawh bak hin a buai mi a si. 2011 August 18 ah cu lio hruaitu President Tein Sein nih Tlangcung mi hriamtlai (Ethnic Armed Organizations EAOs) pawl cu kahdaihnak tuah ding in a sawm hna. Cun, a ruam te aa dang mi cu, kahdaihnak lawng si lo in, kan ram daihnak kong cu cabuaicung ah khua kan khang lai ti a si. Asina in, kahdaihnak cu hriamtlaibu zapi huap in si lo in, pakhat cio he kan i ceih hna lai i, mah le state cio ah a dotkhatnak (Preliminary ceasefire agreement) tuah hnu ah, Union Level ceasefire cu tuah ding in dothnih in an tuah.\nCu sawmnak cu October a dih tiang ah hin aho EAO nih lehnak a um lo. Aruang cu kan tuah ah maw a that tuah lo ah hen! ti kha hriamtlai karlak ah an i el. Tuahduh bu an um bantuk in tuahduhlo bu zong an um ve. Tuahduhlo bu hna cu a tlangpi in 1990-2008 chung ah kahdaihnak a rak tuah mi bu hna kha an si i, cozah thar nih an ngian in an kan sawmmi a si. Kum 20 renglo kahdaihnak kan tuah cang i, National Convention an kan kaiter i 2008 Constitution an kan pawmter kan duhnak hmanh lak tung hna lo ah ti phun hi an biacherhchan cu a rak si. Cu hna cu UNFC timi buu ah an rak i fun deuh hna.Kahdaihnak tuah a tha ko ti leikap in khuaruat bu pawl hna cu kahdaihnak a tuah bello mi bu (CNF tel bu in) an si hna i, an nih chuanlam ve cu mipi theih in tuah ding a si ti le (Gen Khin Nyunt nih a thlithup in tuah pimi hna phun a si lo), a bik in “Political Dialogue” kan ram kong biaruahnak ngeih hnu ah zeitindah Federal ram ah kan ser lai ti kha an khuaruah ning deuh a si.\nCuticun, U Aung Min (Railway Minister) hi President Tein Sein nih cozah aiawh in kahdaihnak ah palai ah a chiah mi a si ca ah, hriamtlai buu hna he ton biaruahnak (informal talk) tuah ding in Chiangrai, Thailand ah a ra i, hriamtlai bu 6 hna he ton biaruahnak an ngeih thawk in, pakhat hnu pakhat 2011 December cun minsen (Preliminary Ceasefire Agreement) cu vun thut cio a si. Sihmanhsehlaw, an zapi in lungtlinnak pakhat te an rak ngeih khawh mi le an i fian cio mi cu “Political Dialogue” kan ram daihnak khua kan khang lai kan ti ah cun kan zapi kan ttan a hau ti kha an ruah mi cu a si. Cu cu zeitindah an tuah ti kha thaizing ah kan peh lai i, hi ka capar hi 15 October ah kan ngol te lai.\nDaihnak Lamthluan Part 2: Thanksgiving weekend kan hmang nuam ve i, kaa ruah bantuk in ka tial khawhlo ca ah ka theithiam ko kun uh! 2013 October ah Laiza Conference an auh. Zeiruang ah dah an tuah tiah cun, February 2012 in June 2013 tiang hi hriamtlai bu 17 hi hmunkhat te ah khuakhan lairel tinak an ngei kho peng. Cu cu a thla fatin in tuah a si i, Euro-Burma Office nih kan hruai (facilitate). Thla 16 renglo kan tuah mi a result cu “Comprehensive Ceasefire Agreement and Framework for Political Dialogue” ti mi zapi huap in kahdaihnak le zeitindah politcal dialogue kan tuah lai ti kha muisam ngeiding in timhtuah khi a si ko. Hi thla 16 chung hi kan hriamtlai hna lung aa rual ngai ngai can a si. Ramkip in buu kip nih cu tawnnak hmun ah cun an ra i, an kan bawmh khawh ding mi poh an rak chim. Cozah lei zong nih cu meeting cu an i sial i rak tlawn le rak ton a si. Cu cu i tonnak cu “Working Group for Ethnic Coordination” kan ti. Cu kan chuahpi mi cathluan cu aa lim tik ah cozah sin ah va zuar a hau. Ahodah a zuar lai ti an ceih tik ah cun bu 2 ah an i then. UNFC nih kan mah nih kan in hruai hna lai an t. Hilio can ah UNFC ah hin hriamtlai bu 7 an um. UNFC chungtel si lo poh cun UNFC plus 1,2,3 kan ti lai ti a si. Chungtel a si lo lak ah a ngan mi bu pawl nih an duh ve lo tik ah thennak cu a chuak. Cuticun June-September 2013 tiang hi zohchia ngai in hriamtlai bu hna karlak ah then nak a um ruang ah Laiza conference tuah ding in vun hrih than cu a si.\nLaiza conference cu tlamtling te in an tuah khawh hnu ah, Nationwide Ceasefire Coordinating Team NCCT ti mi cu dirh a hung si. Hriamtlai bu 16 tluk an i tel. Cu hna nih cun cozah lei cu thlapa thla 18 renglo bia an ruah hnu hna ah, NCA (Rampumpi kahdaihnak) draft an hung chuahpi. NCCT nih cun cu an lung an va tlin mi draft cu hriamtlai bu zapi tonnak cu June thla ah an tuah i an rak chuahpi tik ah, a tlam a tling deuh rih lo. Cu ca ah cun, NCCT nak in a sang deuhmi palai i ser than seh law, va chawn than rih hna seh ti kha an biachah a si ca ah Special Delegation ti mi SD cu hruaitu upa deuh hna thim riangmang in an va thla hna na in, zeihmanh aa relrem kho ti lo. Cu ca ah cun October 15, 2015 ah cun cu an draft cu a lung a tling mi poh nih thut ding in an hnawh chih hna.\nA ruang cu November thla ah thimnak a um ding a si, cu thimnak zong ah cun cozah lei (cu lio cozah cu USDP party an si) nih zeimaw ti in mithmailak an duh ca zong ah a si men lai. Cun, a poi ngai mi pakhat cu 2013 February thla thawk in Kokang MNDAA pawl nih ngeihthlem in cozah ralkap cu Shanram chaklei ah fak ngai in an doh tik hna ah, cu hna a bawmtu tiah aa tel mi hna Arakan Army (AA) le PNLO/ TNLA hna cu min thut an sianh ti hoi hna lo. Cu nih cun a buaiter ngai i, a hnu bik ah cun NCA cu bu 16 chung ah bu 7 lawng nih min an thut. NCCT ah aa tel lo mi RCSS zong nih an thut ve ca ah bu 8 an hung si. A tu ah cun bu 2 an hung i chap i, bu 10 an si cang. Minsen a thu rih lo mi hna he hin chonhbiak cu a um pah leng mang rih na in, zeipipa a chuak kho rih lo. KIO, TNLA, AA, SSPP, MNDAA pawl hna hi NCCT ah aa tel ko na in, minthulo an si. UWSA le NDAA (Wah le Mongla) hna hi cu a hramthawk in an i tel lo i, hi hnu zong ah aa tel ding an si lo. (hi kong hi ka tial pah theu cang ca ah, ka nolh ti lem lai lo) Next ah cun: NCA chung um mi kan zoh tti than hna lai.\nPrevious Post:Singapore Chinmi Nih CND Ah Salai Yaw Kee, Mai Mercy, NL Zoramchani (Aizawl) le Salai Tluang Za Lian An Sawm Hna Nain Leh than A Si\nNext Post:Japan Cumpit tlangrai Sii Avigan a min thang


P.Thawng Bawi Nih Award AHmuh Mi Cungah Lawmnak Arak Langhter Lawmpi Cio Hna Usih – Chintanbo\nDecember 12, 2021 admin CABIA, CHINNEWS 0\nA pe tu Mipi cungah kaa lawm tuk. A vote tu vialte upatnak kan pek hna. Kaa lawmtuk. Hi award hi Pathian nih Nunnak le Damnak a pek chung cu Hla ka phan lai, Hla ka sa lai ka ti tawnmi ka Decision a van fehtermi bak a si tiah ka ruah.\nTawlreltu ChinTube cung hrim ah lawmhnak sangtuk ka ngei. Na riantuan mi a sunglawi tuk. A pical tuk. Laimi cawisangtu nan si, hmailei ah Bawipa Pathian nih lam in hruaipi peng rih hna seh. Ka fan ahmasabik a si mi Hringtu ka Pa le Ka Nu cung zongah lawmhnak chim ka duh. Hlasak ka rak zuamtuk hmasa lio khan Ka Pa le ka NU nih thazang rak ka pe hna hla seh law, P.Thawngbawi timi hi a um kho lai lo.\nKa Pa nih a kan liamtak cang nain, Nihin Award ka hmuhmi hi ka pa zong vancung khua in a rak I lawm tuk ve ko lai tiah ka zumh. Cu lawng si lo, lawmhnak ni ah a ka telpi tu dawtmi hawikom vialte cungah kaa lawm tuk hringhren. Sunglawi tuk in a ka tuahpi tu nan cungah lawmhnak chim cawk lo ka ngei.\nA donghnak ah Dingdi hla i a hrampi a simi Dawtmi Dingdi Dadeo Cer cungah kaa lawm tuk. Ka hnu he hmai he a ka dirhkamhtu asi. Nan zaapi kan dawt dih hna. Bawipa nih in umpi cio hna seh. Laknak: P. Thawngbawi Page